
Propertii carmina, quae propter exquisitius doctrinae 
genus jam poeta superstite paucorum hominuin, qui pari 
disciplina parem ingenii cultum erant assecuti, fuisse consen- 
taneum est, cum delabentibus sensim imperii Romani rebus 
studia quoque ingenua extabescerent, inter prima fuisse, quorum 
obliviscerentur Romani, mirum esse hon poiest. Renascentibus 
autem literis cum sero sensimque e latebris eruta in studia 
liberiora essent recepta, quamquam et prioribus saeculis et 
nostro non defuerunt vv. dd., qui in Propertio aut recensendo 
aut explicando curam posuerint, tamen prae ceteris, qui Augusti 
aetate floruerunt, poetis Latinis neglectus ille paene jacebat. 
Viri autem docti illi, qui nostris temporibus in carmina Pro- 
pertiana incubuerunt, eis imprimis libris *) operam navabant, 
qui in singulis paene carminibus Cynthiam unice celebrant, 
ultiini libri elegias negligebant, cum praesertim Lachmannus 
in not. 1. ad 1. V. p. 329 in hoc libro, ubi plura carmina 
non ab ipso poeta elaborata, sed ab ejus amicis ita ut in 
ceras temere conjecta rudia quidem et indigesta invenissent, 
edita es:>ent, multa, in quibus aliquis diu moraretur indigna 
esse pronuntiasset. Sed nuper exstiterunt qui unice in ultimum 
incumberent librum, quorum e numero Heymreichius 2) omnia 
huius libri carmina Propertio abjudicat eorumque esse auctorem 
suspicatur Passennum Paulum ; Dominius Carutti -^) omnes libri 

V elegias excepta 11 esse spurias et a Sabino poeta conditas 
contendit ; Eschenburgius ^), qui quo tempore scripta sint libri 

V carmina indagare studet, alteramel. 1 partem (vv.71 — 150) 



*) Utar in hac dissertationae numeris Muellerianis eisque uncinulis 
non inclusis. 

2; symb. philol. Bonn. pp. 674 sqq. 

3) edit. Prop. quao inscribitur Sex. Aur. Propertii Cynthia cett. 
pp. 34 sqq. 

*) lib. misc. a societate philol. Bonn. edit. pp. 83 sqq. 

adPropertium non essereferendam deraonstrat ; Ljuetjohannes % 
qui huius libri fidem contra eos, quos nominavi, vv. dd. tutatur 
omnes ultimi libri elegias esse Propertianas docet excepta 
altera illa c. 1 parte, quam ab amico quodam ad Propertium 
esse scriptam opinatur. 

Jam omnes hae quaestiones, quas habuerunt vv. dd. 
modo commemorati, quoniam non nisi perspecta ipsa poesis 
Propertianae natura dijudicari possunt, primum quibus rebus 
singuli elegiarum Propertii libri inter se differant exquirara, 
deinde causas ipsas, unde discrima illa, quae intercedunt inter 
singulos libros sint profecta indagabo. 

I. De poesis Propertianae ratione et consilio. 

.Quaerenti mihi, quamnam potissimum viam in hac quam 
mihi proposui , quaestione tractanda persequar, quandoquidem 
inter praecipuos carrainis elegiaci auctores Propertius est 
referendus, admodum e re esse videtur, ab elegiae ipsius natura 
et indole proflcisci. 

Notum est elegiae nomen ductum esse a metrica forma, 
in qua hoc poesis genus reperitur. "EXsyog enim, a quo 
repetenda est „elegia", primum et proprie significat tibiae 
modos, in quibus pentamentri versus numeros expressos fuisse 
veri est simillimum. Deinde distichum ex hexametro pen- 
tametroque compositum appellatum est kXsyslov, carmen 
vero ex talibus distichis contextum sXsYsla. Atque pure 
esse metricam elegiae nominis significationem testis est 
Diomedes, qui dicit (III, p. 484, 17 K.): „elegia est carmen 
compositum hexametro pentametroque e. q. s." 

Jam vero ut cognoscamus naturam et vim propriam car- 
minis elegiaci, quae argumentis perspicitur, quoniam ex his 
quae de elegiae vocis significatione attulimus, apparet, argu- 
menta, quae elegiis includi possunt, esse pervaria, contemplemur 
oportet, quid causae fuerit cur epicis carminibus neglectis 
novum poesis genus sibi parerent Jonici. Atque posita est 
causa in eo, quod illi summam rerum suarum conversionem 



*) Commentationes Propp. Kiliae 1869. 

ac peiturbationem vitaeque libidines carminibus describere 
studebant, cui argumento novo cum epici carminis simpliciter 
narrautis forma non sufficeret, novos elegiae modos flngebant. 
Ex ipsa autem hac poesis elegiacae origine intelligitur argu- 
mentum omnium elegiarum commure esse: comtemplationes, 
Quae contemplationes quoniam spectare possunt ad res inter 
se diversissimas velut ad amicitias, convivia, rusticationes, 
fortitudinis laudes, sapientiae praecepta aliaque multa, verum 
esse, quod supra statuimus, patet, elegiae naturam et vim 
propriam non in argumento, sed in forma metrica esse positam. 
Jam vero prae ceteris, quas commemoravi rebus amoris lusus, 
gaudia, casus cum ab omnibus Eomanis po@tis elegiacis tum 
a nostro poeta celebrantur, ita ut elegia, quam dicimus 
amatoria in ejus libris maximam occupet partem vel potius 
sola reperiatur. Quod quo jure contenderim ex Propertio 
ipso demonstrabo. 

Propertium poetarum Roraanorum morem secutum libris 
ab ipso editis primam quamque elegiam prooemii loco prae- 
fixisse satis constat. Horum autem carminum cum hoc sit 
proprium tum apertius tum tectius ea, quae sequuntur carmina 
significare, ex primis librorum I, II, IV elegiis, qualis universa 
Propertianorum carminum sit ratio perspicere possumus^). 



^) Ex 1, 1. II, 1. IV, 1. rationem illani perspici dico, non ex III, 1, 
a qua elegia Lachmann novi libri initinm esse capiendum demonstrat. 
Nam quamquam Lachmann recensionem* non certam quidem illam ab omni 
parte, sed quae plurimas expediat difficultates, in universum comprobo, 
tamen c. III, 1. a poeta ipso prooemii loco huic libro esse praemissum 
cum Hertzbergio (Quaestt. Propp. III. p. 217.), Luetjohanne (1. 1. p. 77.), 
aliis nego. Primum enim hoc carmen naturae atque indoli carminum eorum 
quibus inchoare solent poetae singulos libros atque Propertius libros I, II, 
IV, revera est «xorsus, plane est contrarium. In tribus enim illis elegiis, 
quod paulo infira fusius demonstrabo, cum poSta, quibus carminibus contine- 
antur libri, planis verbis pronuntiet, in hac, de qua agimus elegia nihil 
tale invenitur. Initio enim carminis relictis, qui adolescentiae conveniant 
amoribus Augusti castra se esse cantaturum dicit, deinde quae jam gesta 
sint in Asia breviter celebrat deque iis, quae instent, victoriis plura poUicetur, 
postremo carmen ipsum comparat cum carona, quae ad pedes magni signi 
deponatur levitatemque ejus infirmitate ingenii artisque suae excusat. Pro- 

Atque in el. I, 1. quamquam canninum, quae sequuntur 
mentio fitnulla, tamen cum totum se et summa et infelici 
Cynthiae amore dicat teneri, hoc ipsum facit Propertius, ut 
quae sint carmina secutura ostendat et quasi fontem eorum 



pertius igitur maiora quam lectuli bella et praeclariora se cantaturm esse 
pollicitus, cum pauca ejus generis proferat, horum ipsorum levitatem excusare 
studet, ita ut omnis po6tae cogitatio hoc carmine contineatur, alio- 
rum diversi generis pogmatum , e quibus constat totus qui sequitur liber, 
HuUa usquam fiat designatio. Knauthius (Quaestt. Propp. diss. Hal. 
I>g78 p. 26 n. 4.) vero, cum dicit, elegiam eo consilio scriptam a Pro- 
pertio, ut veniam peteret ab Augusto, ut autea (II. 1.) aMaecenate, quod 
elegias ei offerret amatorias, prooemium esse accipiendum libri III, cujus 
verba sic sint explicanda: „Cum jam puellam suam satis scripsisset, 
suum certe fuisse , res ab Augusto gestas celebrare. Neque tamen se esse 
parem tam elato pogsis generi itaque novum amorum composuisse librum 
eaque „vilia tura" Romanorum principi dedicare;" ad interpretationes 
nimis contortas confugere mihi videtur, quoniam ex canninis versibus extre- 
mis: „Ut caput in niagnis ubi non est tangere signis" e. q. s. comparatis 
cum priore elegiae parte ni-hil alind probabilitate aliqua erni potest, nisi 
excusare Propertium laudis suae levitatem eo, quod nondum carmen magni- 
ficum idque heroicum attigerit. Quare cum c. III, 1 ab usitata eorum, 
quibus novi libri incipiuntur carminum ratione plane sit alienum, ad prooe- 
mium libri alicuius iUud esse destinatum a poeta veri est dissimiUimum. 
Mitto causas illas a vv. dd. saepius prolatas, absonum esse poetam ei libro, 
qui totus usque ad finem in amoribus celebrandis versetur, cujus carmen 
extremum (III, 32) epilogiloco, positum amatoriam po6sin unice commendet, 
praefationis loco carmen praemittere, quo amori valedicat. Causarum et 
temporum vestigia, quae satis certa insunt in hoc carmine, nostrae sententiae 
admodum favent. Temporum enim vestigia collata cum causis, quibus ad 
condendum hoc carmen impulsus est Propertius, docent compositum esse 
illud iisdem fere temporibus, quibus extremae 1. IV elegiae (24, 25.) i. e 
ea tempestate, qua Cynthia in perpetuum abdicata ad aliud poSsis genus 
po6ta se erat adversurus, de quibus rebus infra uberius disputabo. 

Quibus de causis oum eo consilio elegiam scriptam esse necesse sit 
putemus, ut alia argumenta se poesi amatoria relicta esse tractaturum 
pronuntiaret poeta et illud, quod posuit Knauth., cassum esse patet, et 
Lachmanni sententiam ad irritum cadere facile perspici potest. Quid enim? 
cum ipsi Lachmauno, cujus rationem confirmaverunt Eschenburg et Luet- 
johann I. 1, sit veri simillimum, libros II, III, IV conjunctim a poeta 
ipso esse editos, cur el. III, 1, destinatam illam et ad dedicandas Augusto 
elegias, quas scripsit amatorias et ad indicandum illud poesis genus, quod 
omissa po^si amatoria tractandum sibi proposuit, alteri trium illorum librorum 

legentibus aperiat. In el. autem II, !♦ ad Maecenatem missa, . 
qualia carmina sit conditurus aperte indicat, cum vv. 1 — 16 
puellam solam, non deos, poetarum patronos mentis in flamma- 
tionem et caelestem illum instinctum sine quo grave plenum- 
que carmen fundi non potest, sibi afflare dicit, quae quidquid 
fecerit, quidquid locuta sit, ad carmina condenda ipsum in- 
cendat. Jam si animo valeret ad carmina graviora vel epica 
componenda res ab Augusto domi bellique gestas se esse pro- 
secuturum, quoniam sic semper ad ipsum Maecenatem cele- 
brandum carminis argumento duceretur. Quia autem id non 
possit, cum qua pote quisque, in ea conterat arte diem, amorem 
se esse cantaturum in eoque celebrando usque ad mortem 
perseveraturum dicit. Denique in el. IV, 1, quae II, 1. non 
est dissimilis, Callimachum se et Philetam exemplar sibi dele- 
gisse, quos sequentem se et magnam imitatorum turbam et 
nomen immortale assecuturum atque puellam suam sono solito 
esse delectaturum sperat. 

In tribus igitur his elegiis universe de po6sis suae rati- 



piaefixit Propertius, cur non, quod cum Augusti auctoritas majestasque 
tum ratio omnino postulabat, libro II. praefixit, ut carmine omnibus quas 
editurufl erat elegiis amatoriis praemisso indicaret, numquam se talia rursus 
esse tractaturum argumenta, cur non libro IV. praemisit, ut loco non minus 
apto carminisque consilio admodum convenienti idem significaret? Quibus 
omnibus diligenter consideratis unusquisque concedet, nec pogtam c. III, 1 
libro III prooemio loco addere potuisse nec carmen ita esse comparatum, 
ut probabile fiat, po6tam omnino unum velalterum trium iUorum librorum 
isto fuisse exorsurum, quamquam iUud mirum esse non potest, c. III, 1, 
quod extremis omnium carminum amatoriorum temporibus adscribendum 
esse monuimus, libro III esse insertum, quoniam satis multis exemplis 
docemur, antiquos po6tas non id egisse, ut opera ad ordinem temporum 
redacta traderent. Jam vero cum de reliquorum librorum argumentis prima 
quaque elegia praefatus sit Propertius, tertio prooemium eum non addidisse 
non mirari non possumus. At expeditur sane haec difficultas et extremae 
elegiao libri II et primae atque secundae libri III condicione. Quarum 
elegiarum condicio cum ea sit, ut el. II, 9 inde a v. 40 cento potius quam 
justum carmen esse videatur, ut ell. HI, 1 et 2 esse mutilatas in propatulo 
sit, in fine iUius et initio huius libri excidisse aliquid manifestum est. 
CJuae cum ita sint mihi quidem admodum fit probabile prooemium quoque 
libri III in hac, quam hoc loco fecisse elegias Propertianas vv. dd. com- 
probant, jactura interjisse, 

one in hunc modum exponit poeta, ut ad condendas elegias 
amatorias solum se animo valere dicit, quoniam et amor, quo 
amplexus sit puellam, a celebrandis patriae rebus ipsum avo- 
cet, et ne maiora sibi canenda sumat , inferioris ingenii vires 
impediant. 

Harum elegiarum simili in argumento versantur ell. IV, 
2 et 8. eodem consilio scriptae. Nam in el. IV, 2 poeta, se 
in Helicone somniantem ad eos fontes accessisse, unde Ennius 
pater quondem hausisset, fingit, sed revocatum se esse ab 
ApoUine ipso, qui in carmine amatrio solo laudem et gloriam 
ipsi esse sperandam pronuntiasset. Denique a Calliopa ipsa 
ut elegias pangeret amatorias se esse admonitum. In el. autem 
8 iterum atque iterum a Maecenate admonitus, ut maiora 
sibi celebranda sumeret, se onus numquam esse suscepturum, 
cui vires suae sint impares asseverat. Se potius Maecenatis 
ipsius exemplum sequi, qui ([uamvis Caesaris amicitia summos 
reipublicae honores adipiscendi facultas ei sit data, tamen a 
vitae tumultu remotus otium tutum quaerat, Caesaris ami- 
citiam satis magnam sibi gloriam ratus. Hunc igitur ita sequi 
se velle, ut relicto magnifico illo et glorioso scribendi genere, 
a pueris puellisque laudetur amantibus, hoc uno contentum, 
quod a Maecenatis partibus stetisse quondam dicatur. 

Mitto singulos versus, quibus elegiis amatoriis unice sese 
esse daturum poeta pronuntiat; elegiis modo allatis carminum 
suorum naturam et indolem describit verbis tam perspicuis, 
ut nisi carmina amatoria nulla in ejus voluminibus nos esse 
inventuros putemus, cum praesertim ad aliud poesis genus se 
nec natum esse nec vires suas sufficere profiteatur. Et re 
vera in quatuor prioribus Propertii libris argumenta non ama- 
toria exhibent carmina haec: I, 21. 22. III, 1. 29. IV, 4. 6. 
17. 22 ; omnium autem reliquorum carminum argumenta ad 
amores spectare, mirum esse non posse concedes, si poetae 
vitam totam versari in amoribus consideraveris. Nam primo 
statim adolescentiae anno praetexta vix posita Lycinnam 
quandam adamabat, futurae ipsius donimae servam, qua Veneris 
sacris se esse initiatum dicit (IV, 14 sqq.). fland ita multo 
post in durius Cynthiae servitium est delapsus, quam solam 

(I, 12, 19. II, 6, 41. IV, 14, 45.) et tanta fide (I, 19, 6. III, 
9, 17* IV, 24, 7— 14. cett.) amabat, ut quinque annos puellam 
perfidam patienter et vix viro digne coleret. (iV, 25, 3.) 
Huius puellae ocellis animum suum ita esse captum profitetur 
poeta, ut et animi aftectus et mentis infiammatio et poeticus 
ipse furor (II, 1, 1—16. III, 28, 40) ab illa sint repetenda. 
In puella igitur cum poetae aftectus, e quibus proficiscuntur 
carminum argumenta, sint positi, quidquid dicit illa, quidquid 
facit, occasiones ei praebet ad longas Iliadas componendas 
(II, 1, 14.) Itaque argumenta, quaecunque tractanda sibi pro- 
posuit ad hunc unum amorem ref ert, . ita ut quatuor illi pri- 
ores libri tamquam unum et perpetuum efficiant opus, in quo 
nisi amprum lusus, casus, insanias, nihil fere poeta memoriae 
tradit. Denique omne Propertii ingenium omnisque mentis 
inflammationem ad Cynthiam eisse referendam, maximo esse 
potest testimonio illud, quod Cynthia tandem dimissa carmina 
amatoria fere nuUa a poeta sunt composita: Mortua autem 
Cynthia, cum summus, quo amplexiis erat illam, amor ne foe- 
dissima quidem perfidia plane esset exstinctus, a se impetrare 
non potuit, quin . flebilibus ele^iae modis debita puellae tam 
vehementer amatae solveret, ita ut suo jure dicere posset: 
Cynthia prima fuit, Cynthia finis erit (I, 12. 20). 

n. Discrimina, quae intercedunt inter singulos 
elegiarum libros. 

a) De argumentis. 

Quod poetae vitae condicione exposita atque argumentis 
ex ejus elegiis desumptis universe modo indicavi, Cynthiam 
esse fontem poesis Propertianae, accuratius persequar sin- 
gulis quatuor priorum librorum carminibus perlustrandis, ut 
demonstrem primum harum elegiarum summam esse Cynthiam, 
deinde defervescente sensim amore Propertium se convertere 
ad argumenta omnium po6tarum amatoriorum propria, quin 
etiam plane eum recedere a po§si amatoria et argnmenta sibi 
proponere tractanda severiora atque graviora. 

In singulis vero elegiis tractandis ita versabor, ut car- 
mina illa, quae in Cynthia celebranda poetaeque amore illu- 

strando esse occupata primo obtiitu apparet, enumerera, ex reli- 
quorum autem argumentis, quorum causa atque origo num a 
poetae erga Cynthiam amore sint repetendae dubium videri 
potest, quatenus ad illum pertineant, eruere studeam. 

Atque libri I elegiarum 22 ad Cyntliiam ipsam missae 
unt 6, sc. : 2. 8. 11. 15. 17. 19; in puella vero poetaeque 
amoribus celebrandis versantur 8 sc: 1. 3. 4. 5. 6. 12. 14. 18. 
Jam earum, quae restant, elegiarum duas, 7 et 9, arctissime 
inter se conjunctas, si quidem illa jocatur Propertius, etiam 
Ponticum, superbum poetam epicum vim amoris esse exper- 
turum, hac id ipsum accidisse gaudet, ad eandem causam 
esse referendas docent primi c. 9. versus: 

„Dicebam tibi ventnros irrisor amores 
Nec tibi perpetuo libera verba fore." 

plane respondentes extremis c, 7. versibus: 

„Tu cave nostra tuo contemnas carmina fastu: 
Saepe venit magno fenore tardus Amor." 

Atque c. 7 argumento, quo Pontico utpote poetae epico, ne 
prorsus contemnat levioris carminis amatorii modos suadet 
Propertius, collato cum el 9 y. 1 apparet, Ponticum ludibrio 
habuisse eum, quod totus esset in amoribus catiendis nec va- 
leret animo ad carmina epica paiigenda. Utraque igitur elegia 
arctissime conjuncta est cum poetae amore, cujus ultro utraque 
(7, 5—14. 9, 5—7) est plena. 

Simili quodam vinculo inter se junctae sunt ell. 10 et 13 
ad Gallum amicum scriptae; in el. enim 10, cum quantopere 
gavisus sit, Gallum puellae cujusdam amore flagrare coepisse 
(vv. 1—10.) exponat Galloque quomodo puellae caritatem reti- 
nere possit ut demonstret, quid Cynthia se ipsum docuerit, 
enarret (vv. 12—30) Propertius, in c. 13, respiciente illo vv. 
14 sqq. el. 10, graviter incusat Gallum, quod ita non ipsius 
amor illi curae sit, ut malis, quibus ipse in amore urgeatur, 
laetetur. Quamvis igitur cui par pari referatur dignus sit, 
tamen ut puellae amor, quo incensus sit, felix et perpetuus 
fiat, se optare dicit. Quibus perspectis el. 10 quamquam Inou 
tam a Propertii, quam Galli amore exardescente proflcisci 
illam argumentum docet, tamen eo cum Propertii amoribus 

arctissime esse conjunctam unusquisque concedet, quod po6ta 
araico ad servandum puellae amorem ea dat consilia, quae 
Cynthia ipsum docuit (vv. 15—30), ita ut totnm carmen quo- 
dammodo redeat ad rationem describendam, qua utitur noster 
in Cynthiae amore colendo. El. vero 13, quoniam effecta est 
cavillatione, qua Gallus propter Cynthiae levitatem et per- 
fidiam Propertium vexavit, ex huius amoribus esse enatam in 
propatulo est. 

Sequitur el. 16, in qua januam loquentem inducit Pro- 
pertius. Hanc elegiam cum Hertzbergius (transl. germ.) ra- 
tionis aliquifl habere cum aliqua poetae vitae condicione non 
esse veri dissimile existimet, Knauthius 1. 1. docet necessario 
ad po^tae ipsius amorem esse referendam, quia primum certa 
janua certusque amator describantur, deinde ipsa amantis con- 
dicio quadret in Propertium, denique hoc carmen sc. de „se" 
compositum respiciat poeta in el. 18. vv. 23 et 24; quibus 
cum conferri possint nostri c. vv. 17 sq. His de causis, quas 
attulit Knautb, cum praesertim totius amoris condicio et plu- 
ribus huius libri carminibus (cf. 1. 13. 15. 18. alia) ita sit 
descripla et argumentis ex singulis elegiis desumptis a nobis 
supra ita sit adumbrata, ut querentem de puellae crudelitate 
Propertium in januae limine prostratum inveniri mirum esse 
non possit, cum ad confirmandam Knauthii sententiam addi 
possint vv. IV, 25, 9 et 10, quibus puellam valere jubet poeta, 
atque vv. IV, 6, 71 et 72, dubium mihi noi; esse videtur, quin 
hac elegia, quomodo ipse puellae perfidae amorem sibi recon- 
ciliare studuerit, exponat Propertius. 

In ultima amatoriaium huius libri degiarum 20 nulla 
inest Propertii amoris mentio. Summa enim huius carminis 
argumenti continetur Herculis et Hylae fabula eo consilio a 
poeta enarrata, ut Gallo Hyla?, deliciae, majori curae sit. 
Ex elegiae igitur argumento, quoniam ne verbo quidem poetae 
araor tangitur, quamquam sui ipsius amoris condicione esse 
adductum eum, ut Gallum admoneret, colligere non possumus, 
tamen id ipsum meo jure suspicari posse existimo ex tota 
amoris ratione, quae libri I elegiis cernitur. Etenim cum 

Propertius in el. 10, ut Gallo demonstret, quomodo puellne 
amorem possit fovere, quoniam Cynthiae consuetudine omnibus 
amorum vicissitudinibus initiatus quid cavendum, quid colendum 
sit optime praescribere possit (I, 9, 5—8), rationem quae ipsi 
intere cedat cum puella amata describat, cum plures elegiae 
velut 1. 13. 15 — 18. satis luculenter doceant, fortunam nos- 
trum deseruisse amatoriam omnesque conatus pristinae felici- 
tatis recuperandae ad irrita cadere, denique cum omnia libri I 
carmina amatoiia aut ex ipso amore, quo amplexus est Pro- 
pertius Cynthiam, sint profecta aut societate quadam naturali 
cum illo sint conjuncta, non sine aliqua probabilitate ponere 
mihi videor, Grallum ut prospiciat amoribus suis ea de causa 
admoneri a Propertio, quia sua imprudentia ipse in' amore 
damnum fecerat, quam conjecturam admodum commendant el. 
17. vv. 1 et 2: 

„Et merito, quoniam potui fugisse puellam! 
Nunc ego desertas alloquor alcj^onas": 

comparati cuir» Herculis exemplo (20, 16 sqq.), qui Hylam, 
delicias, in terris ignotis solum vagari siverat. Quibus causis 
diligenter examinatis jure contendere mihi videor, hoc.quoque 
carmen interione quodam vinculo cum poetae amoris condici- 
one esse connexum. 

Restant elegiae non amatoriae 21 et 22, quarum altera 
Gallo cuidam, propinquo, a latronibus in fuga inteifecto 
justa solvit, altera unde ipse sit ortus, paucis exponit poeta. 
Jam cum el. 21 profectasitex officio tribuendi mortuo honores 
debitos, el. autem 22 eo consilio sit composita, ut elegiarum 
librum I, quem a ceteris separatum a poeta ipso esse editum 
constat, concluderet aptissime et nomen po^tae ad id tempus 
incognitum aperiret et in lucem proferret, utraque suam habet 
explicationem , ita ut summam , quae singulas libri I elegias 
perlustrantibus quasi sponte nobis occurrit, omnes huius libri 
elegias e Propertii amoris condicione esse effusas, nequa- 
quam tollat. 

Secundum, qui sequitur, librum paucis absolvi licebit, 
quoniam poeta, postquam in c. 1. Maecenatem, qui ut maiora 
quam res amatorias sibi celebranda sumeret eum erat adhortatus, 

repulit eo, quod puellam solam non deos poetarum patronos 
sibi esse ingenium dicit, inde a 2 usque ad extremam libri 
elegiam descriptis lusibus, gaudiis, casibus, qui sibi nascantur 
ex Cynthiae amore, cujus vinculis nisi mors (4. 8. 9.) ne ipsius 
puellae perfidia quidem (9,44.) ipsum possit exsolvere, nobis 
proponit quodammodo vitae aliquam partem in amore totam 
peractam. Quo in libro cum omnium elegiarum originem et 
fontem Cynthiam esse itelligendam luce sit clarius, transeamus 
ad librum III, de quo uberius aliquanto dicendum erit. 

Atque huius libri elegiae longe plurinae missae sunt ad 
Cynthiam ipsam, dico. 2. 5. 6. 8. 10—14. 19 — 21. 27. 28.' 
30. 31; nec multo minor est numerus earum, quae in Propertii 
erga Cynthiam amore illustrando versantur sc. 4. 7. 9. 18. 
22. 24. 26. 32. Jam vero in el. 1 poeta, quem totum 
esse occupatum in amoribus suis celebrandis adhuc vidimus, 
subito relictis Amoris castris, neglecta Cynthia res a Caesare 
gestas epicis carminibus se esse celebraturum pronuntiat 
Atque quaerentibus nobis, quomodo fieri potuerit, ut Propertius 
a se impetraret, ut poesin amatoriam, cui soli se esse natum 
ubique profitetur, relinqueret, respondendum erit, carmen ea 
tantum tempestate conditum esse posse, qua inimicitiis cum 
Cynthia factis eam non jam dignam esse, quae suis carminibus 
celebraretur, sibi ille persuaserat. Hanc autem esse causam, 
unde huius elegiae origo sit repetenda, cum querelae de puellae 
inconstantia et perfidia, quarum pleuae sunt puatuor priores 
libri, quosque quodammodo in unum locum redactas exhibent 
n, 6. 6. 8. 9: tum nostri carm. v. 8. „Bella canam, quando 
scripta puella sat est^' et secundi vv. 1 et 2 : 

„Scribant de te alii vel sis ignota licebit: 
Laudet, qui sterili semina ponit humo" 

demonstrant. Jam omissis hoc loco omnibus illis quaestionibus, 
quibus hoc carmen prae ceteris difficile tentarunt w. dd., e 
causis modo allatis pro certo affirmari potest, c. III, 1, quo 
summam poetae erga Cynthiam voluntatem plane in contrariam 
esse mutatam perspicitur, inde esse profectum, quod ille puellam 
non esse dignam, quam aut tam ardenti tamque fideli amore 
amplecteretur aut carminibus suis coleret, sibi persuasit. Quae 

si recte a me sunt posita illud, quod jam tota librorum I et 
II ratione, imprimis autemell. I, 16 et 20 satis demonstratum 
est, iterum iterumque evincitur, argumenta, quaecunque 
tractanda sibi proponit Propertius, respondere semper variis 
erga Cynthiam voluntatibus vel proficisci e condicione, quae 
intercedit inter amantes. 

Quod cum ex III, l sequatur, c. 29, quod item exhibet 
argumentumnonaraatorium, documento esse potest, Propertium 
omnium amatorium poetarum morem secutum id agere, ut 
non solum, quae in ipso amore sunt posita, celebret, sed 
diversissima et disjunctissima quaeque omnemque, ut ita dicam 
rerum naturam ad amorem dirigat omnibusque, quae dicat 
quasi notam amoris imprimat. El. enim 29 splendorem atque 
magniflcentiam aureae Phoebi porticus ita describit, ut sero 
se venientem eo, quod templum illud modo fuerit apertum, 
apud Cynthiam excusat. 

Huius rationis simillima utitur noster in el. 23, qua 
eorum, qui quando mors sibi instet investigent, studium 
vituperans eo deflectit, ut amanti soli providendi hoc facultatem 
esse datam dicat. At elegia ista non solum hoc externo 
atque trito quodammodo vinculo consoQiata mihi esse videtur 
cum reliquis carminibus amatoriis, immo hanc quoque elegiam 
item ac modo tractatas penitus poetae niti amoribus existimo. 
Propertii enim pro summo, quem ubique prae se fert animi 
f ervore atque aestu, prae ceteris poetis proprium est, se suaque 
omnia conjungere cum puellae amore, ita ut in el. II, 1 ad 
Mccenatem missa profiteatur haec: 

„Laus in amore mori, laus altera si datur uno 
Posse frui: fruar o solus amore eo." 

et (vv. 61-56): 

„Seu mihi sunt tangenda novercae pocula Phaedrae, e. q. s. 
Una meos quoniam praedata est femina sensus, 
Ex hac ducuntur funera nostra domo." 

ut in ejusdem libri el. 4 , qua grave lamentatur amoris ser- 
vitium pronunti et (vv. 19 — 24): 

Quippe ubi cett .... 

Nou eget hic medicis, nou lectis mollibus aeger 
Huic nuUum caeli tempus et aura nocet: 

Ambulat, et subito mirantur funus amici: 

Sic est incautum, quidquid habetur amor." 
ut Cynthiae perfidiam certam sibi esse mortem dicat II, S\ 
17 et 18 atque 25 — 28, quocum conferas IV, 16,9 et 10; 
ut denique in el. III, 9, cum Cynthia ipso rejecto alterum 
quendam sit secuta postulet, ut Amores vita ipsum privent 
(vv. 35 — 40) aut sibi coram puella amata pugnanti mori 
liceat (vv. 51 et 52). 

His autem versibus, quibus alii simillimi facile ad^i 
possunt, cum . profiteatur poeta Cynthiae perfidiam vita se 
superare non posse, patet hoc carmen non solum, quod placuit 
Hertzbergio (transl. germ.) esse descriptionem quandam vitae 
condicionis, qua omnes semper utantur amantes, ceteroquin 
tritam saepiusque a poetis amatoriis usurpatam, sed profectum 
esse illud ex propria intimaque poetae animi sententia, quam 
eum de amoris sui condicione concepisse tot testantur elegiae. 
Jam quatuor quae restant elegiarum cum in 3 eo, quod 
descripta Amoris dei effigie sagittis et alis instructi, pennas 
illum perdidisse sibi videri dicit, quoniam de pectore suo 
numquam evolet assidueque in suo sanguine bella gerat, ad- 
modum festive summam erga Cynthiam amorem describat, ell. 
16. 16. 17 docemur, quod antea de amoribus suis pronun- 
tiaverat (II, 1,47, 48): 

„Laus in amore mori, laus altera. si datur uno 
Posse frui: fruar o solus amore meo!" 

plane in contrarium esse mutatum (III, 15, 35 sp.): 

„ Aspice, uti coelo modo sol modo luna ministrat, 
Sic etiam nobis una puella parum est." 

In el. enim 15 poeta Demophoonti cuidam confitetur novis 
quotidie amoribus se esse deditum et excusat halic consilii 
sui mutationem liis verbis (vv. 17 sq): 

„Unicuique dedit vitium natura creato: 

Mi fortuna aliquid semper amare. dedit ;" 

n el. autem 16 hanc ipsam amandi rationem prohibere a 
desiderio illo, quod fidelider amantem plane conficiat, dicit; 

in el. 17 denique vilium mulierum amorem probat eo, quod 
quamvis tota libertas nulli araanti restet, omnesque hic 
acerbiorem, ille leniorem servitutem subeant, mitiorem tamen 
esse dominam libertinam ejusque jugum tolerabilius. 

Atque cum jam ea, quae summatim de horum carminum 
consilio attuli, demonstrent, causam huius plane commutatae 
et vitae et morum rationis Propertii repetendam esse a fastu, 
frigore perfidia Cynthiae, poeta hoc ultro testatur cum el. 
15 vv. 37-40: 

,,Altera me cupidis teneat foveatque lacertis, 
Altera siquando non sioit esse locum, 
Ant si forte irata meo sit facta ministro, 

Ut sciat ess« aliam, quae velit esse mea." 
tum toto c. 18, imprimis w. 5—10: 

„Quod si tam facilis spiraret Cynthia nobis, ctt" . . . 

et V. 16 : 

„sedme 

Fallaci dominae jam pudet esse jocum." 

In tribus vero his elegiis puellae ipsius atque amoris, 
quo illam est amplexus poeta nisi prorsus leviter 17, 1, 2: 

„Cui fuit indocti fugienda haec semita volgi, 

Ipsa petita lacu nunc mihi dulcis aqua est.^' 

nuUam fieri mentionem memorabile et ad id, quod demonstrare 
nobis proposuimus, npn levis esse momenti in tractandis libri 
IV elegiis elucebit. 

Perlustratis igitur tribus prioribus libris, cum probatum 
slt, omnes horum librorum elegias, duabus exceptis (I, 21 et 
22), intima conjunctas esse societate cum poetae erga Cynthiam 
amore, jam ex eo, quod in 1. IV, qui sequitur, ex 25 elegiarum 
numero tantum 8 sc. 7. 9. 14. 18. 19. 21. 24. 25 ad Cynthiam 
ipsam sunt missae et 4 modo sc. 5. 15. 20. 23 ad puellam 
ejusque amorem pertinent, inter huius et priorum trium 
librorum elegias intercedere aliquid, coUigere possumus; quae 
differentia qua re cernatur, excutiendis complurium huius 
libri elegiarum argumentis eruere studebimus. 

In ell. 1. 2. 8 cum poeta ad carmina amatoria, quibus 
puellam amatam celebret, se unice esse natum profiteatur, 
cum plerisque ell. 5. 7. 9. 14. 15. 20 perennem esse fidem 



Digitized by 



Google 



— 19 — 

suam asseveret, (cf. 14. 45 et 46), reliquae huius libri elegiae 
imprimis 21. 24. 25 intimam poetae animi sententiam per- 
petua Cynthiae inconstantia atque perfidia plane aliam esse 
factam docent. Et enim cum in tribus prioribus libris poeta, 
quamvis puellae levitate atque perfidia, qualum tot carminum 
argumenta documento nobis sunt, iterum iterumque inimicitiae 
sint exortae, non solum non desistat fateri, se non posse sine 
amore ejus vivere, sed etiam ut in gratiam cum ea redeat, 
vehementer gestiat, nunc quoniam persuasum habet, se quamvis 
fidelem numquam solum ejus amore esse fruiturum neque etiam 
amorem puellae quamvis perfidae et levis ex animo suo umquam 
iri sublatum, dum eodem atque illa loco versetur, in fuga sc. 
Athenarum itinere (el. 21)remediumquaerit amoris. Nimirum 
Koma et Cynthia relictis (el. 21. vv. 31 sqq.): 

jjAiit spatia, inquit, annomin aut lotfga intervalla profundi 

Lenibunt tacito volnera nostra sinu: 
Seu moriar, fato, non turpi fractus amore; 

Atque erit illa mihi mortis honesta dies;" # 

quibus versibus amoris simul commutatio luculenter indicatur. 
Quodsi impetrasse tandem a se poetam , ut turpibus inhones- 
tisque Cynthiae vinculis se exsolveret, hoc carmine docemur, 
elL 24 et 25, quippe quibus descriptis fide sua illiusque pra- 
vitate atque nequitia puellam valere jubeat, quod apud ani- 
mum statuerat, re vera perfecisse eum demonstrant. 

lam vero cum tres priores libros perlustrantes eviceri- 
mus, elegiarum argumenta respondere semper Propertii erga 
Cynthiam amoris condicioni, reliquas quoque libri IV elegias 
accommodatas esse poetae affectibus plane inter se contrariis, 
expressis illis in elegiis modo adumbratis veri est simillimum. 

Atque carminum eorum, quibus quod modo dixi, de- 
monstrandum erit, primum occurrunt tria : 3. 4. 6, in quibus 
simillima, qua in III, 23 et 29 utitur ratione argumenta aut, 
velut 3 et 6, redeunt ad poetae ipsius amores, aut velut 4, 
ab illis initium capiunt. In el. enim 3 nova Augusti bella 
novasque quas exspectat victorias ita celebrat poeta, ut animo 
triumphum praecipiat, quem in sinu carae nixus puellae 
spectaturus sit; in el. deinde 6 Paeti amici mortem ita 

deplorat, ut postquam avaritiam, tot malqrum causam, quae 
amico quoque perniciei fuisset, accusayit, in solitum carmi- 
num suorum redeat orbem his vorbis: 

„At tu, saeve aquilo; numquam mea vela videbis: 
Aute fores domiDae coudar oportet iuers;'' 
in el. denique 4 indeexorsus, quod ipsi, cuiutpote amanti pax sola 
cordi esset, non nisi cum puellaamata bella essent gerenda, post- 
quam in eorum invectus est studium, qui summis cum vitae peri- 
culis divitias sibi quererent, se potius velle et bibere et canere 
et amare dicit, donec aetas hac vivendi ratione ipsum desistere 
jubcat. 

In tres has, quarum argumenta adumbravimus elegias 
cadere illud, quod de III, 23 et 29 diximus: poetam, ubi 
occasione data argumtum a po^sis suae ratione alienum trac- 
tandum ipsi offeratur, hoc arctissime connectere eum amoribus 
suis, non est quod moneam. Haec autem carmina, cum ad 
eorum numerum sint referenda, quibus omnem poetae cogita- 
tionem ad Cynthiae spectare amorem docemur, quae restant 
elegiae (10. 12. 13. 16. 18. 17. 11. 22.) eo, quod Cynthiae 
amorisque poetae primum raro, deinde nuUa fit mentio, poetae 
amorem immutari documento esse possunt. 

Atque primum in ell. 18. 12. 13. qua causa adduci possit 
Propertius, ut Cynthiam relinquat exprimitur. In el. enim 18 
Cynthiae omnibus viris objicienti, non posse illos coercere 
libidiues respondens po6ta idem opprobrium plane in mulieres 
convenire dicit et argumentis e fabulis deproinptis comprobat. 
In el. deinde 12 vehementissime invehitur in mulierum pu- 
ellarumque pravitatem, levitatem, avaritiam in dies crescentes, 
quarum originem repetendam esse existimat a luxuria pro- 
creata illa infinitis ex oriente Romam adductis divitiis, qui- 
bus omnis pudicitia atque verecundia extinquantur. Qua- 
propter eas gentes, apud quas fides adhuc valeat, beatas prae- 
dicat atque tempora illa, quibus dei ipsi hominibus vitam agen- 
tibus verecundam pudicam, integritatis atque innocentiae ple- 
nam familiariter usi sint, opponit suae aetati, qua integritas 
atque fides cesserint auro et quae huius vestigiis instent tur- 
pitudini atque libidinibus, quas Romae ut olim Paris Troiae 

exitio esse futuras in carminis fine vaticinatur. Denique in 
el. 13 poeta opponit mores Spartanos Eomanis, eo nempe con- 
silio, ut descripta utriusque generis Spartanorum assidua inter 
se consuetudine posita illa in morum integritate, innocentia, 
fide, pravitatem nequitiamque mulierum Romanarum quam 
luculentissime illustret. — Hoc consilio, quod recte perspexisse 
mihi videor, si scriptum est carmen, quantum a vero aberra- 
veritHertzbergius, qui (transl.germ.) nullo interiore cum ceteris 
carminibus illud esse conjunctum connexu contendit, patet; 
immo compositum est c. 13 item atque ell. 12 et 18, ad expri- 
mendam animi offensionem, qua affectus est Propertius muii- 
erum pravitate atque nequitia. Nimirum custodes iUi, quibus 
Romae muliet^es admodum suspiciose sunt circumdatae (13. 29. 
30.), fidem atque fiduciam evanuisse, leonocinia autem, quibus 
viros decipere student illae (13. 27. 28.), calliditatem atque 
versutiam florere clamant; at licentia illa libertasque vivendi, 
quam Spartae vigere noster refert, ubi puella nuda nec tamen 
erubescens sociam se adjungat viris luctantibus (13, 3 sqq. 
19. 20.), ubi amans a puella numquam discedat 9.mata (13, 
21. sqq.), non nisi morum probitate niti possnnt. 

Tribus igitur his elegiis vehementissima, quam contra 
mulieres animo concepit poeta oflensio exprimitur, quam offen- , 
sionem repetendam esse a Cynthiae consuetudine atque vita, 
etiamsi el. 18. vv. 1 et 2 : 

„Obicitur totiens a te mihi nostra libido: 

Crede mihi, vobis imperat ista magis e. q. s." 

diserte non testentur, ea, quae de priorum librorum elegiarum 
ratione statuimus, comprobant. Nimirum Cynthiam aetatis 
suae mores secutam vitiis flagitiisque ita se dedisse, ut pede- 
tentim et gradatim poetam, qui ut negligeret ejus perfidiam 
atque levitatem a se impetrare potuerat, a se alienaret, ele- 
giae modo tractatae cum ell. 24 et 25 ad Cynthiam ipsam 
missis comparatae docent. Quare ex amorum condicione pro- 
fectae quamquam plane respondent propriae poesis Propertianae 
rationi, tamen a priorum librorum elegiis, quarum argumenta 
similem quandam amorum condicionem puellae moribus adduc- 
tam.indicant, velut I, 1. 2. 13. 16. 17. cett: recedunteo, quod 

poeta, cum in illis, postquam conquestus est puellae mores, 
asseveranda sua ipsius iBide et precibus quam vehementissimis 
obtestetiir et obsecret illamj ut fidem virtutemque colat, in 
nostris carminibus non sine magno dolore totus ab illa se aver- 
tens invehitur in aetatis suae nequitiam, mulierumque pravi- 
tatem, ita ut praeter allocutionem illam satis levem in el. 18 
adhibitam nec Cynthiae neque omnino amoris sui mentio fiat uUa. 
Quod modo observavimus, elegiarum argumenta recedere 
paulatim a poetae amoribus, idem invenimus in ell. 10 et 16, 
quae exorsae ex amoris condicione poetam amori repugnantem 
ostendunt. In el. enim 10 se non valere ad excutiendum 
durum inhouestumque Cynthiae jugum, quod ab amico oppro- 
brio sibi esse habitum fingit, eo refutat, quod exemplis e fa- 
bulis desumptis puellae servitium sibi nequaquam turpe esse, 
quoniam mulieres de natura atque deis quin etiam de patre 
deorum magnos egerint triumphos, comprobat. Atque etiam 
magis se excusari Cleopatrae exemplo, quae Romam ipsam ex- 
cidisset, nisi unus ille Augustus, in cujus laudibus tota quae 
restat elegiae pars versatur, fuisset. Qua in elegia cum, 
quod illustrare voluit se dominae vinculis exsolvi nuUo modo 
posse, ingenue profiteatur poeta, in el. 16 Bacchum deum, ut 
donis suis ipsum liberet amore, quem neque obliterare nec 
sibi conciliare possit, adorat. Nam 

„Hoc mihi, inqnit, quod veteres custodit in ossibus ignes, 
Funera sanabunt aut tua vina malum." 

Jam vero si quietis quam maxime exoptatae compos factus 
sit, fidelissimum se dei ministrum et satellitem vites positurum 
atque vatem ejus triumphum esse celebraturum. 

Utraque igitur in elegia poeta inde exorsus, se quamvis 
cupientem Cynthiae amoris oblivisci non posse, in altera mu- 
iierum imperio illustrato totus est in Caesare celebrando, in 
altera in rebus a Baccho gestis laudibus adornandis. 

Quae cum ita sint elegiae modo tractatae indicant illud, 
quod el. 21 se esse facturum et ell. 24 et 25 fecisse se tes- 
tatur Propertius, atque ita quidem, ut ell. 12. 13. 18. causam, 
ell. 10 et 16 rationem, quibus ut Cynthiam rejiciat fieri possit, 
indicent. Cum hoc autem consilio tandem capto arctissime 

esse conjunctum vel potius sequi ex hac plane mutata animi 
sententia consentaneum est, argumenta vulgaria et graviora, 
quae omnibus omnino poetis illius imprimis aetatis sunt fami- 
liaria, submovere illa, quae integro amore praevalebant. 
Amoris igitur condicioni plane est accomodatum, poetam in 
ell. 10. 16. 18. prorsus leviter attingentem amorem suum cum 
de suae aetatis agere moribus tum versari in rebus ab Augusto 
gestis laudandis et in Baccho deo celebrando, in ell. autem 
12 et 13 amorem suum omnino negligere. 

Multo vero magis, quod modo dixi comprobatur iis, quae 
restant, huius libri ell. 11. 17. 22, quippequae neque uUo 
modo connexae sint cum poetae ipsius amoribus — quod tamen 
in carmina modo tractata cadere vidimus — et argumenta 
tractent partim minime amatoria (17. 22.) 

In el. enim 11 Posthumum, qui ut divitias sibi quaereret, 
Augusti signa erat secutus, laudatis amore et fide uxoris dignae, 
quae ut altera celebretur Penelope, ex remotissimis terris ut 
redeat adducere studet. In el. deinde 17M. Claudii Marcelli, 
Augusti ex Octavia sorore nepotis, mortem praematuram deflet. 
Quem juvenem, qui vicesimum demum annum agens subita 
morte est exstinctus, cum Augustus summo amplexus sit amore, 
hoc carmen eo consilio compositum esse videtur a Propertio, 
ut Caesaris animum sibi conciliaret. Jam vero quoniam ell. 
IV, 3 et 4, multo autem magis el. 10 perspici potest, po^tam 
eniti quodammodo hoc in libro ad amplificandas Caesaris 
laudes, cum in priorum librorum elegiis, excepta III, 1., non 
nisi perraro atque fortuito Caesaris fiat mentio, quod ell. 12. 13. 
cett. comprobari dixi, confirmari mihi videtur, poetam hoc in 
libuo avertentem se a Cynthia argumenta sibi proponere trac- 
tanda et graviora et usitata atque trita. 

In el. denique 22 Tullum amicum, qui loci amoenitate 
captus diutius Cyzici remanserat, ut revertatur Romam invi- 
tat, patriae praestantiam atque majestatem, qua prae aliis 
urbibus et regionibus excellat, praedicat eumque ut hic pa- 
trios nonores consequatur admonet, neque vero amoris lusus 
et gaudia, qui mos est nostri, primo loco coUocat. 

Quoniam igitur ell. 3. 4. 6. florere adhuc Propertii erga 

Cynthiam amorem documento sunt, quoniam reliquae 10. 11. 
12. 13. 16. 17. 18. 22. refrigerari illam demonstrant, satis 
quod erat propositum evicisse mihi videor, omnes libri IV 
elegias respondere illis poetae animi affectibus, qui indicati 
sunt in carminibus ad Cynthiam ipsam scriptis. 

Jam vero rationem illam, qua elegiarum modo tractatarum 
argumenta a poetae ipsius amoribus paulatim recedunt, ita 
ut ne profecta quidem sint nonnulla ex amorum aiiqua con- 
dicione, indiciumesse admodum perspicuum, Cynthiae amore 
se abdicare Propertium, primum quidem apud hunc, quem ita 
se finxisse ad puellae arbitrium, ut tota ejus poesis ex hoc 
uno amore effunderetur demonstravimus, per se patet, deinde 
vero sequitur ex nonnuUarum libri I elegiarum ratione, quae 
in simili quadam amoris condicione sc: discidii illius tempo- 
ribus, quo interruptum fuisse amorem constat, scriptae sunt ^). 
His enim in elegiis omnibus (sc: 1. 12. 13. 16. 17.), ita non 
se avertit Propertius a puella, ut amore et fide asseverandis 
illam sibi reconciliare studeat. Nimirum summo erga Cyn- 
thiam amore erat incensus amorisque aestum atque fervorem 
carminibus nobis proponit; plane aliter res se habet in ell 
IV, 10. 11 cett.: poeta non solum non aut vixCynthiae men- 
tionem facit, sed tractat argumenta extra amores posita, usi- 
tata, trita; quid? quod, ubi tangit amorem, eo consilio tangit, 
ut et animi sui offensionem et amoris iliius vacationis desi- 
derium exprimat: Nimirum quod factum esse extremae huius 
libri elegiae demonstrant, indicatur, Propertii erga Cynthiam 
amorem sensim dilui. — Idem porro confirmatur ell. III, 15. 
16. 17, quas ea tempestate conditas esse, qua Propertio cum 
Cynthia erant inimicitiae et ipsarum et aliarum ejusdem libri 
elegiarum argumentis doceri, supra exposuimus. His enim in 
carminibus itidem ac in libri IV elegiis modo tractatis nisi 
prorsus leviter (17, 1 sq.) Cynthiae nuUa fit mentio, quia Pro- 
pertius puellae perfidia eo est adductus, ut levium puellarum 
uteretur consuetudine. 

Hoc vero comprobato illud quoque demonstratum esse 
videtur — quod ut probetur res ipsa postulat — extremis 

») cf, Eschenb. 1. 1. p. 92. adw. 

poetae erga Cynthiam amoris temporibus ell. 10. 11. 12 cett. 
esse conscriptas. Neque omnino alia tempestate carmina illa 
condi potuisse a poeta cum elegiae librorum I et III modo 
allatae tum argumenta, quibus continentur atque consilium, 
quo sunt conscripta, clamant. Neque desunt certa temporum 
vestigia, quae elegias, de quibus agimus, ad amoris finem 
pertinere ostendunt. El. enim 11 annum sibi poscit a. U. c. 
732, quoniam spectat ad expeditionem Parthicam hoc tempore 
paratam^; el. deinde 17, qua Marcelli mortem deflet poeta, 
referenda est ad a. 731, quoniam hoc anno juvenem illum su- 
bito in Baiano praedio esse mortuum Dione Cassio auctore 
(LIII, 30) constat ^). Denique el. 22 ad TuUum Cyzici mo- 
rantem missa, iisdem fere temporibus ascribenda esse videtur. 
Nam cum valde sit probabile 2), Tullum illum cum M. Valerio 
Messala a. 724 ab Augusto cum imperio in Asiam misso ad 
turbas ab Antonii gladiatoribus excitatas componendas (Cass. 
D. LI c. 7), in Asiam esse profectum (el. I, 6), computatis 
et illo temporis spatio, quo Messala gladiatoribus iu Syria 
fugatis rerum ordinandarum populorumque in deditionem acci- 
piendorum causa totam Asiam minorem percurrit Cyzicum- 
que deinde se contulit, et „tam multis" illis annis, quos in 
perlustrandis Asiae urbibus commoratum esse Tullum vv. 1 
sqq. Propertius refert, veri non est dissimile, a. 730 vel 731 
c. 22 esse conscriptum. 

Quapropter cum dubium jam non sit, quin haec carmina, 
quae plane extra amores poetae sunt posita, propter certa, 
quae in iis insunt temporum vestigia, extremis amoris tempo- 
ribus^ quem a. 732 non excessisse constat, sint attribuenda, 
cum ceteras ell 10. 12. 13. 16. 18 propter argumenta, quae 
exhibent, necessario ad amoris finem esse referendas demon- 
straverimus, tota libri IV elegiarum ratione comprobatur, 
poetam amore deficiente animum applicuisse ad argumenta 
graviora atque austeriora, atque hac ipsa re proprium cerni- 
discrimen, quod inter quartum et tres priores intercedit libros. 



») cf. Hertzb.: Q. 1. 111. p. 226. Luetjoh.: Commentt Prop. p. 82, 
2) cf. Barthii edit. Prop. praef. p. LXXX. Escheub. 1. 1. p. 90. 

Nimirum Propertius doctus calamitate illa, quam C^nthiae 
amore erat expertus sanus tandem factus erat (IV, 24, 17 — 20) 
atque aestus ille amoris cesserat gravitati cuidam animi, quam 
gravitatem non solum in carminibu^ modo tractatis, sed etiam 
illis vere Propertianis, dico eas huius libri elegias, quae aut 
ad Cynthiam ipsam missae aut poetae ipsius amorum sunt 
plenae, perspici licet. 

Jam quod ad huc evicisse mihi videor, Propertium re- 
frigescente amore applicuisse animum ad argumenta austeriora 
atque graviora confirmatur denique atque comprobatur el. III, 1. 
Hanc enim elegiam, quara argumenti sui ratione a trium 
priorum librorum elegiarum natura atque indole plane rece- 
dere vidimus, scriptam esse abdicata in perpetuum Cynthia 
postquam monuit Lachmann,i) argumentis ex ipso carmine 
desumptis confirmaverunt Eschenburg (1.1. p. 94) et Luet- 
johann (1. 1. pp. 77 sqq.), ad quos unumquemque revoco. Argu- 
menta vero a vv. illis dd. prolata quoniam demonstrant, 
c. III, 1, quo uno ex omnibus quatuor priorum librorum 
carminibus , se poesi amatoria relicta carmina epica esse con- 
diturum poeta pronuntiat , Cynthia excussa esse compositum, 
recte a me positum esse apparet, primum elegias illas libri IV, 
in quibus a Cynthia amoribusque suis celebrandis se avertens 
Propertius argumenta tractat austeriora atque graviorsL, in- 
dicium esse amoris defervescentis, deinde quoniam eodem 
carmine (III, 1) transit ille ad Caesarisgloriam amplifican- 
dam resque ab illo gestas laudibus adornandas, argumenta 
quae huius similia saepius velut 3. 4. 10 in 1, IV inveniuatur, 
idem indicare. Denique quoniam poeta cum ell. IV, 10. 11. 
12 ctt., tum hoc c. III ; 1 ad alia omnino argumenta aggre- 
ditur, quam quae vigente amore tractanda sibi proposuerat, 
illud quoque demonstratum est, errasse Hertzbergium *), qui 
una cum amore Musam quoque Propertii conticuisse existimat. 

Sed ut redeam unde digressus sum, ex iis, quae de sin- 
gulis libri IV elegiis disputavimus apparet, illud, quod de 

*) cf. Lachm. ed. Prop. prior. praef. pp XXV sq. 
«) Q. 1. I, p. 45. 

trium priorum librorum carminibus statuimus, duobus dum- 
taxat exceptis (I, 21. 22), aut ex ipso amore esse effusa illa, 
aut familiari quadam societate cum poetae amore con- 
juncta, in omnia huius quoque libri praeter tria illa 11. 17. 
22 cadere. 

Quae cum ita sint elegiarum Propertianarum , quibus 
quatuor priores continentur libri natura propria iu universum 
ita definienda esse videtur, ut fontem omnium communem 
esse amorem dicamus , quo Cynthiam amplexus est Propertius. 
Ipsorum enim carminum argumenta testantur illud, quodpro- 
fitetur poeta II, 1, 3 et 4: 

,,Nou haec Calliope, nou haec mihi cautat ApoUo, 
Ingenium nobis ipsa pueUa facit;^' 

atque quod pronuntiat I, 11, 25 et 26: 

„Seu tristis veniam seu contra laetus amicis, 
Quidquid ero dicam: Cynthia causa fuit." 

non solum in ipsum , sed in totius ejus poesis rationem cadere 
demonstrant. ' 

Perspecta igitur quatuor priorum librorum elegiarum 
natura transeamus ad librum V, ut quaenam differentia, si 
argumenta spectamus , intercedat inter huius et priorum libro- 
rum elegias videamus. 

Atque plane aliud atque in prioribus libris se sequi con- 
silium poeta ipse profitetur in eo libri V carmine, quod primo 
locoposituminvenimus, cumSicit: (V, 1, 59, 60.) 

„Sed tamen exiguo quodcumque e pectore rivi 

Fluxerit, hoc patriae serviet omne meae." 

Cui consilio respondent complurium libri V elegiarum argu- 
menta (2. 4. 6. 9. 10.) quippe quibus Romae urbis sacrorum 
et cognominum locorum originem illustret poeta. Sed eorum, 
quae restant carminum (3. 5. 7. 8. 11.) argumenta ab hoc, 
quod c. 1 pronuntiavit consilio plane abhorrent, immo haec 
(5. 7, 8.) Propertii ipsius tractant amores, illa (3. 11.) in 
argumentis, quorum similiaexstantinprioribuslibrisversantur. 
Atque ut in disserendo de 1. V carminibus initium 
capiam ab iis, quae plane accedunt ad priorum librorum 



Digitized by 



Google 



— 2B — 

carminum genus, ell. 7 et 8 in eo versantur argumento, quod 
toti poesi Propertianae quasi notam peculiarem esse appositam 
supra demonstravimus: in Cynthia celebranda. Nam cum 
el. 8, quantopere Propertius Cynthiae quamvis perfldae atque 
levis imperio teneatur, iterum confirmetur, ex el. 7, quam in 
puellae mortuae scripsit honorem, poetae amorem fuisse eum, 
qui nuUis amatae delictis, nuUis injuriis, ne abdicata quidem 
in perpetuum puella exstingui posse apparet. El. autem 5, 
qua lenam quandam mortuam detestaturpoeta, numad Cynthiae 
amorem pertineat dubium esse potest, quoniam nec nomen 
Cynthiae toto carmine legitur, neque argumentum ipsum ita 
est comparatum, ut primo obtutu carmen ad Cynthiam esse 
referendum ostendat. 

Atque de Cynthia hic loqui poetam sibi persuasit Hertz- 
bergius.O. Primum enim documento esse vv. 55, 56, quos a 
poeta, ut se ipsum cavillaretur, egregie hoc loco e I, 2 repe- 
titos injuria critici ejecissent; deinde feminaiji malis artibus 
tentatam „suam" ab ipso Propertio amicam dici, cuius 
nominis honore numquam aliam praeter Cynthiam esset dig- 
natus. Denique hanc lenam penuria consumptam non domi- 
nam, sed ministram puellae cultae et divitis et sequestrem 
tantum turpis quaestus atque Cynthiae uni praepotenti ama- 
tori velut praetori illi deditae in domo huius amatoris custodiae 
caussa fuisse additam. 

Haec Hertzbergii argumenita refellere studet Luetjohann 
(1. 1. p. 54) cum dicit, primum vv. 55, 56, qui e margine in 
textum irrepserint eiciendos esse, deinde quod nisi Cynthia 
a Propertio nuUa „sua" amica appelletur, nihili esse, cum 
praeter illam nuUam fere commemoret, denique nisi insanum 
neminem lenam et eam quidem potricem amicae custodem 
esse additurum. Ipse autem cum persuasum habeat, puellam 
a domina vel matre in pergula custoditam ostendi hoc carmine, 
quamvis hanc Cynthiae non esse condicionem e priorum 
librorum ell. I. 3. III, 29. 32, 3 sqq. 19. appareat, tamen 
quoniam w. V, 7, 15 sqq. eandem vitae condicionem ipsa 



*) in comnient: ad h. locum p. 443. 

puella adumbret, el. 5 ad Cynthiam necessario quidem non 
esse referendam, ad posse tamen referri existimat. 

Ego quidem ut hanc quoque elegiam ad Cynthiae amores 
referrem cum aliis rebus, tum iis sum adductus, quae de 
priorum librorum carminibus supra observavi. Nam cum iis, 
quae de librorum illorum elegiis, imprimis IV, 12. 13. aliis 
disputavi, hoc mihi evicisse videar, omnium Propertianorum 
carminum, quorum argumenta quacunque ratione ad res 
spectant amatorias, originem repetendam esse a Cynthiae 
amore, cum ubicunque Propertius in deperditos depravatosque 
suae aetatis mores invehitur, puellam suam esse causam sit 
demonstratum, huius carminis, quo lenam contumeliis consec- 
tatur ille mortuam, causam eam non esse, persuadere mihi 
non possum. Sed nonnulli carminis ipsius versus puellam 
illam, cui lenam praecepta dare poeta fingit, esse Cynthiam 
aperte docent. 

Atque primum quidem Luetjohanni assentirinon possum, 
qui Propertium puellam illam „suam'* appellare nihili esse 
existimat. Etenim cum ad Hertzbergii sententiam conflrman- 
dam in eo ipso aliquid positum esse mihi videatur, auod 
nuUam omnino aliam puellam nisi Cynthiam carminibus suis 
coluisse poetam constat, summicerte essemomenti hunc v. 63 

,,His animam ,,nostrae'' dimi versat Acanthis amicae'^ 
concedes, si comparaveris cum vv. 53—58 (vv. 55 et 56 nulla 
habita ratione, qui interpolati esse mihi quoque videntur): 

„Aurum spectato, non quae manus afferat aurum, 

Versibus auditis quid nisi verba feres? 
Qui versus, Coae dederit nec munera vestis, 

Istius tibi sit surda sine aere lyra;" 

quibus versibus Propertius, quoniam lenam praeeipientem facit, 
ut puella „carminibus poetisque" neglectis aetatis florem ad 
quaestum conferat, puellam esse „suam" i. e Cynthiam planis 
verbis pronuntiat. Talia nimirum praecepta lenam illam non 
nisi ei puellae, quae re vera carmina donorum loco acceperit, 
esse daturam liquet. Jam si consideraveris , Propertium 
primum se nisi versus nuUa puellae suae posse praebere dona 
saepius proflteri velut I, 8b, 39, 40: 

„Hanc ego non auro, non Indis flectere conchis, 
Sed potui blandi canninig obsequio" 

vel. II, 8. 11. III, 13, 25, 26. 19, 22. 22, 21-28, aliis locis; 
deinde hanc puellam, quae talia dona accepit, „suam" esse 
dicere, de alia ac Cynthia puella non cogitari posse concedes. 
Ad Cynthiam igitur c. 5. necesse esse referendum cum 
appareat, quomodo ea, quae Cynthiae vitae condicioni contraria 
esse videntur, probabiliter explicemus, quaerendum est. Atque 
in hac quoque re explicanda ipsa ratio, qua in Cynthia cele- 
branda versatur Propertius, ansam praebere mihi videtur. 
Quotiescunque enim de puellae levitate et nequitia queritur, 
quamquam ejus mores vehementissime perstringere non dubi- 
tat, tamen non id agit, ut turpidutini ignominiaequae eam 
totam objiciat, sed aut velut II, 5, nisi a nequitia recedat 
se esse relicturum illam atque turpissima quaeque versibus 
suis pronuntiaturum minatur, aut velut IV, 12 et 13, plane 
desperans in temporum mores invehitur. Atque huic quam 
protuli, sententiae, Propertium carminibus suis turpissima vitae 
convicia in illam conferre semper esse veritum, admodum 
favet el. V, 8, quam scriptam illam quidem vigente amore 
— quod tota argumenti ratio postulat — hac ipsa de causa cum 
ceteris elegiis a poeta non esse editam, veri est simillimum. 
Hac autem elegia Cyntbiam ut meram meretricem esse de- 
scriptam quis neget? Denique hanc rationem secutum esse 
poetam confirraatur hac, de qua agimus elegia, in qua puellam 
non nominari, sed signiflcationibus modo indicari.docuimus. 
Jam quamquam de condicione illa, quae intercedebat inter 
lenam mortuam et Cynthiam, quoniam non nisi c. 5. et vv. 7, 
16—20 eam attingit poetaj certum quiddam statui non potest, 
tamen cum locis illis turpior quaedam vitae condicio, ad 
quam passim delapsa esse Cynthia videtur, commemoretur, 
quid, quaeso, inpedit ne rem ita se habere credamus? Neque 
etiam a Cynthiae moribus , qiiales prioribus libris cernuntur, 
plane alienum esse videtur, eam ad talem vitae condicionem 
passim esse delapsam, quae non tam puellam doctam et nobi- 
lem a poetaque amatam, quam puelUm vilem decet. Nonne 
Propertio relicto praetorem illum quaestus causa eam esse 

secutam testatur el. III, 8? IUo autem Roma absente vel 
exhausto nonne eam ad sustentandam luxuriam, cui ut nobi- 
lem deditam esse eam (cf. I, 2. V, 8.) videmus, quoniam Pro- 
pertius aurum ei praebere non potuit, alium quendam quae- 
siisse non solum veri simillimum, sed consentaneum est? 
(cf. II, 9, 19—24. III, 30 ctt.) A vagis vero puellis vilibus- 
que circa compita prostantibus cum Cynthia certe sit eximenda 
earumque potius mulierum numero sit ascribenda, quas 
„equestris ordinis" facetissime appellat Plinius, ^) nobilitati, 
ut ita dicam, illi, quam ubique prae se fert, quid magis 
respondere postet, puam lenae alicujus auxilio viros eam 
quaestus causa allexisse? Hinc certe quer^lae illae de auri 
cupiditate a Propertio prolatae IV, 12, 1 et 2 : 

„Qaaentis, imde avidis nox sit pretiosa pueUis, 
Et Venere exhaustae damna querantur opes" 

et vv 40 et 50; hinc fortasse postea amicorum risus (IV, 25 
init.) cum iterum iterumque in tali puella colenda Propertium 
occupatum viderent. 

Hoc igitur ell. V, 5. 7. 8 assmuptis iis, quae similia 
in prioribus exstant libris nostro jure contendere possumus, 
puellam ad turpiorem quandam vitae condicionem esse delap- 
sam, quamquam de lena ipsa praeter ea, quae modo indicavi, 
fuisse eam adjutricem ad capessendos viros, nihil certi 
affirmari potest. 

Quae si recte a me sunt posita apparet, interesse aliquid 
inter huius et priorum librorum elegias amatorias, quarum 
argumentum est Cjmthia. Ell. enim 5 et 8 a prioruni librorum 
elegiis illis valde recedunt eo, quod et perditam atque ad sordes 
plane redactam (5.) et impudentem atqueprotervam (8) ostendunt 
puUam ; el. autem 7, quae siraili macula non prorsus est libera 
(vv. 15—20), ab illis eo potissimum segregatur, quod poetae 
animus, quem utpote juvenilem in illis aut gaudio exsultantem 
aut dolore desperantem videmus, in hac, qua puellae mortuae 
laus celebratur, furore illo atque aestu amatorio solutus, affec- 
tuum gravitate sedatus potius et virilis videtur. 

Hinc progrediamur ad ell. V, 3 et 1 1 , quae quamquam 
non ex poetae ipsius amore sunt effusae, tamen argumenta 
exhibent, quorum similia quodammodo in priorbus exstant 
libris. El. enim 3 Propertius fictis nominibus epistolam ad 
Lycotam adversus Parthos stipendia merentem intercedente 
fortasse Arethusae uxore vel tristissima ipse illius condicione 
commotus misit, ut illi uxoris et memoriae et amoris et de- 
siderii esset documentum. El. autem 11 L. Aemilium Paulum, 
virum Augusto probatissimum , de morte Corneliae uxoris 
consolatur. Atque el. 3 simillimum estc. IV, 11, quo Postumus 
amicus, qui itidem uxore relicta adversus hostes stipendia 
merebat, Grallae uxoris amore et fide laudatis, ut redeat 
admonetur a poeta. In eodem autem, quo el. 11, argumento 
versantur el. IV, 6, qua Paeti amici morterar deplorat Proper- 
tius et el IV, 17, qua M. Claidii, Augusti ex Octavia sorore 
nepotis praematuram mortem deflet, Atque si hauc elegiam 
(17), ut Caesaris animum sibi conciliaret, a pogta esse com- 
positam diximus, nescio an idem de el V, 11 suspicari possimus 
quam si non Augusti ipsius, quem tamen respexisse Propertium 
veri simillimum mihi esse videtur, at certe Aemilii PauUi 
gratia, viri summae apud Augustum auctoritatis scriptam 
esse apparet. Haec vero ipsa libri IV carmina, quoniara eo, 
quod tractant argumenta nuUo interiore vinculo cum poetae 
ipsius amoribus consociata, quodammodo esse aliena ab elegiis 
vere Propertianis , quas diximus, demonstravimus, id ipsum 
in ell. V, 3 et 11 cadere liquet. 

Restant ell. V, 1. 2. 4. 6. 9, 10, quas si argumenta 
spectamus, carminum exhibere genus cum ab huius tum a 
priorum librorum elegiis plane diversum jam supra indicavimus. 
In tractandis vero his libri V carrainibus ita versabor, ut 
deinceps disputem de ell. 1,1 - 70, 2. 4. 9. 10 denique de 6. 
alterius el. 1 partis (vv. 71 — 150) nulla habita ratione, de 
qua quid judicem alio eoque commodiore loco exponam. 

Atque in c. V, 1 poeta, postquam vv. 1—56 Eomam 
a parvis initiis modestaque siraplicitate ad ingentem magni- 
tudinem summamque magniflcentiam suis ipsius viribus per- 
venisse exposuit, cum eo ipso, quod sola sua virtute praesentem 

potestatem majestatemque sibi paraverit, quae carminibus 
celebretur digna esse videatur, inde a v. 66 usquead. v. 70, 
quamvis tanto operi vires suas esse impares sentiat, tamen 
(vv. 56—60 et vv. 67, 68) Romanas res carminibus suis se 
esse celebraturum dicit. Neque vero gravioribus carminis 
heroici vel epici modis, qui soli sint accommodati argumento 
tam gravi tamque magnifico, sed tenuioribus elegiae modis 
(v. 61) Callimachi exemplum secutum (vv. 62 — 64) sacra et 
dies et cognomina prisca locorum se esse cantaturum (v. 69). 
Jam videamus, num carmina quae sequuntur, huic quod modo 
exposuit poeta, consilio respondeant. 

Atque illud quidem haec carmina in rebus, quae spectant 
ad urbem Romam celebrandis versari , primo obtutu apparet 
neque est, cur in unaquaque moneamus. Quod autem poeta 
se sacra et dies et cognomina prisca locorum ad Callimachi 
exemplum se esse cautaturum dicit, nisi „dlria'' ejus imitans, 
quorum quatuor| laudantur libriO hoc facere non potuit. In 
akioig vero cum id egisse illium constet, ut sacra et nomina 
et res antiquas, quae ad id tempus exstabant, interpretaretur 
originemque rerum illarum ad historiam fabularem referret, 
nostrumidem his, de quibusagimus elegiisagere necesse est. 

Atque in c. V, 2 quae sit Vertumni, antiqui Tuscorum dei, 
nonimis causa exponit Propertius et ita quidem, ut Vertum- 
nus ipse, quem de se dicentem fingit poeta, primum (vv. 1-20) 
quae falsae de origine nominis sui opiniones ferantur refutet, 
deinde (vv. 21 — 48), quae vera sitnominis causa demonstret, 
denique addita vici Tusci, in quo coUocatum erat Vertumni 
signum, origine (vv. 49 ~ 56) Mamuri signi aenei caelatoris 
laude carmen concludat. Huius igitur carminis argumentum, 
cum et Vertumni dei nominis causa et vici Tusci origo ex- 
ponatur, si respicimus illud, quod c. 1 praefatus est poeta, 
et ad cognomina prisca locorum et ad sacra pertinet, quoniam 
Vertumni dei nominis interpretatione , qui sit dei cultus 
explicatur. 



*) Dilthey, de Callimachi Cydippa, Lpz. 1863 pp. 103 sqq. 

Digitized by VjOOQIC 



— 34 — 

El, quae sequitur 4 cognominum explanandorum causa 
esse conditum et vv. 1 et 2 : 

„Tarpeium nemus et Tarpeiae turpe sepulcrum 
Fabor ot antiqui limina capta Jovis" 
et vv. 93 et 94: 

^A duce Tarpeia mons est cognomen adeptus: 
vigil, iniuste praemia sortis habes;" 
quorum illi prooemium hi perorationem carminis efficiunt, 
facile perspicitur. Atque hoc carmine id agere mihi videtur 
poeta, utea tractetloca, quae Tarpeiorum cognomine feruntur : 
Tarpeium nemus, Tarpeiae sepulcrum montemque Capitolinum 
vel Tarpeium, quoniam „antiqui limina Jovis** mons Capitolinus 
est intellegendus, quem quamquam templum Jovis 0. M. 
nondum erat conditum, domicilium summi dei semper esse 
habitum recte affert Hertzberguisi). At cum vv. 3—92 
expositum sit, et cognominis eorum, quae v. 1 commemorata 
sunt, locorum et montis capti fuisse causam Tarpeiam, virginem 
illam Vestalem, disticho extremo, si traditam codicum scripturam 
sequimur: „A duce Tarpeio" cett , montem Capitolinum a 
Tarpeio, huius virginis patre accepisse cognomen, mirum est. 
Primum enim cognomen montis hoc modo explicari ab ipsa 
horum carminum ratione est alienum. Omnia enim huius- 
modi carmina, quae exstant apud Propertium ita sunt com- 
parata, ut postquam primis plerumque versibus, cuius vel 
cognominis vel sacri cett: causam interpretaturus esset, 
attulit poeta, medium carmen vel summa carminis ea 
contineatur enarratione vel fabula, qua nomiiiis illius vel 
sacri cett. origo explicetur. Quo facto extremis carminis 
versibus „hinc" illius rei, ad quam tota spectat fabula, 
causam esse repetendam perorationis in modum additur. 
Itaque cum medium carmen vel narratio, quae totius 
carminis argumentum efficit, ut cum prooemio atque pero- 
ratione consentiat carminis ipsius ferat natura, in nostra 
elegia montis cognomen ad proditionem illam Tarpeiae, qua 
carminis argumentum continetur, referri necesse est. Deinde 
Propertium ab ea, quam ratio ipsa postulat, explicatione esse 



>) in commentar. p. 433. 

digressum, veri plane erit dissimile, si consideraverimus, 
fabulam illam, quae ad Tarpeiae proditionem referendum esse 
montis cognomen docet, esse vulgatam et ab omnibus ^fere 
scriptoribus traditam. IUud vero ne Propertium obscuras 
potius fabulas esse secutum aut neglegenter diversa permis- 
cuisse, quam ea dixisse credamus, quae res postularet, admodum 
esse cavendum Hauptius (opuscL II.) rectissime monet.- 

Atque his potissimum de causis cum Hertzbergio non 
sit assentiendum, qui a Tarpeio, patre, Propertium cognominis 
originem repertere voluisse dicit, ne cum Lachmanno quidem 
aliisque spurios esse hos versus et a librario quodam additos 
contenderim, quia hac clausula carmen carere muUo modo 
potest. Etenim cum et nemori et sepulcro cognomen illud 
esse statim v. 1 indicetur atque origo eius fabula, quae 
sequitur, explicetur, supervacaneum est, hinc traxisse illa 
nomen repetere ; sed montem hinc traxisse cognomen addere 
necessarium est, quia huius montis cognomen „Tarpeium", 
quoniam supra nondum est indicatum, sed eadem, qua nemus 
et sepulcrum fabula est explicandum, nisi „hinc traxisse 
nomen" additur, omnino non explicatur. Qua propter cum 
appareat, distichum extremum ita esse emendandum, ut montis 
quoque cognominis origo ad Tarpeiae proditionem referatur, a 
w. dd. facillima mutatione pro Tarpeio „Tarpeia" jure esse 
repositum liquet. El. igitur 4 si summam spectamus, unde 
locorum cognomina orta sint exponitur. 

Atque ut in hoc, quod modo tractavimus carmine, ita 
etiam in 9 compJurium rerum causas amplectitur poeta. 
Primum enim vv. 1 — 20 fori Boarii originem, deinde vv. 
21 — 27arae maximae originem cultumque, deniquevv. 71—74 
Sancti , Herculis cognominis causam explicat. Huius igitur 
carminis argumentum ad sacrorum et cognominum interpre- 
tationem spectat. • 

Eodem porro consilio composita el. 10 , quippe qua cur 
Juppiter „Feretrius" sit appellatus, exponatur. Postquam 
enim spolia illa opima, quae Romulus et Cossus et Claudius 
reportaverant, in Jovis templum sint condita, Jovem „Feretrium" 
esse appellatum, quia duces Romani, votis susceptis, hostium 



Digitized by 



Google 



— 36 — 

duces feriant, vel quia arma illa de hostium ducibus reportata 
Jiumeris ad Jovis aram tulerint illi, poeta refert. 

Restat el. 6, cujus argumentum est hoc: vv. 1 — 10 
poeta cum quam grande, quam divinum sit tractaturus arguraen- 
tum persuasum habeat, summa religione atque cerimonia carmen 
exordiens ut tali argumenio digna proferat optat et ut con- 
secrationibus removeantur omnis fraus omnisque fallacia postulat. 
ApoUinis enim Palatini aedem quoniam sit relaturus, in 
Caesaris nomen ductum iri carmen (vv. 11—14). Jam vv. 
15 — 66 postquam Augustum praesenti Apollinis dei auxilio 
ad Actium hostes fugasse et excidisse enarravit atque hinc 
Phoebum traxisse monumenta vv. 67 et 68 pronuntiavit, 
versibus, qui restant ad convivia adhortatur comparanda, in 
quibus, dum pro sua quisque ingenii indole res ab Augusto 
gestas celebret, se esse permansurum, donec injiciat radios 
in sua vina dies dicit. 

Quae elegia num ipsa quoque referenda sit ad eas, 
quas c. V, 1 indicavit noster vv. dd. dissentiunt. Postquam 
enim Lachmann (in adn. ad h. locum), hoc quoque carmen 
Propertium Dierum vel Fastorum operi inserere voluisse ut 
suspicaretur v. 67 imprimis, ultimo carminis 10 simillimo se 
esse adductum dixit, Hertzberg (comment. p. 469) hanc 
Lachmanni conjecturam sagacem esse illam quidem, neque 
tamen quidquam impedire existimat, quin pro integro carmine 
habeatur elegia. Quo autem consilio scriptam esse eam 
sibi persuaserit apparet ex Quaestt. 1. I. p. 28, ubi Barthio 
ad celebrandos quinquennales ApoUinis ludos, in memoriam 
victoriae Actiacae anno a. U. c. 738 institutosi) illam esse 
compositam censenti assentitur. Cui sententiae cum parum 
conveniat poetam v. 11 Sycambros jam subjectos memorare, 
quos Barthius (praef. LXXXVI) a. 739 obsidibus datis pacem 
accepisse dicit, hanc difficultatem Barth ita solvit, ut Pro- 
pertium tamquam vatem de re certo sperata et proxime 
futura canere potuisse existimet, Hertzb. vero ita, ut (Q. 1. 
II, p. 228) ipso Dione Cassio auctore (LIV, 20. 21) jam 

sub finem a. 738 Sycambros obsidibus datis pacem petiisse 
constare doceat. Atque illo vaticinationis artiflcio, quo usus 
est Barthius ad difflcultatem removendam nihil effici per se 
patet, sed ne Hertzbergii ratione tollitur illa, quouiam ex 
Dionis illo loco (LIV, 19) accuratius excusso primum ludos 
iilos quinquennales , quamquam ipso a. 738 fine Sycambri 
sunt subjecti, tamen paulo antea esse habitos sequi, deinde 
carmen si omnino ad ludos vel celebrandos vel indicendos 
compositum sit, certe non paulo ante ipsos non posse confectum 
esse Luetjohann demonstrat (1. 1. p. 86). Gravissimum vero 
ad Barthii et Hertzbergii sententiam rejiciendam argumentum 
esse mihi videtur illud, quod ludorura toto carmine mentio 
fit nulla, nisi forte vv. 69 sqq., quibus ad convivia vocat 
poeta, celebrationem ludorum indicari suspicemur, quos tamen 
alio consilio esse conscriptos mox apparebit. Quare cum 
probabile nullo modo fiat, ad celebrandos vel indicendos ludos 
quinquennales a. 738 institutos compositum esse carmen, cum 
V. 77 Sycambrorum ejusdem anni fine subjectorum fiat mentio, 
non nisi post Sycambrorum deditionem i. e. ineunte fere a. 
739 conditum esse carmen videtur et compositum esse eo 
consilio, quod Lachmann 1. 1. indicavit. 

Quod priusquam uberius exponam de Luetjohannis dicam 
sententia, qui (1. 1. pp. 29 sqq.) carmen nostrum in duo divisit 
carmina, quorum unum efficiunt vv. 1 — 10 et vv. 69—86, 
alterum versus, qui sunt interpositi 11—68. Atque illius 
carminis argumentum in eo esse positum arbitratur Luetjoh., 
ut po6ta epicum de rebus a Caesare gestis opus inchoatum, 
quod se esse conditurum promiserat IIJ, 1, nondum absolutum 
abjiciat. Cui quid sit respondendum ex iis, quae de c. III, 1 
supra dixi, patet. Ulud enim ipsum, quod el. III, 1, quam eo 
tempore conditam esse, quo in perpetuum abdicavit Cynthiam 
poeta i. e. post omnes priorum librorum elegias demonstravi- 
mus, inserta est a poeta quatuor illis libris, quos ipsum edi- 
disse satis constat 0, documento est, consilium hoc, quod cepit 



*) cf. Lachm. ed. pr. praef. pp. XXIII sqq.; Eschenb. Hb. mise. 
B. pp. 83 sqq. - 

dimissa Cynthia, statim eum abjecisse. Accedit, qiiod primam 
talis operis neque usquam flt mentio nfeque uUum exstat ves- 
tigium, deinde quod ubicunque in prioriJ)us liteis Augusti laudem 
Propertium ampliflcare videmus, illud excepto c. III, 1, ita 
fleri observamus, ut data occasione carmen ad Augut^um cele- 
brandum deflectatur neque vero umquam ipsius carmin^ig argu- 
mentum in eo sit positum. Quibus cum rejecta jam victeatur 
Luetjoliannis sententia, explosa certe erit, si integri carnnpis 
consilium recte perspexisse Lachmannum, qui totum carmc 
ad earum elegiarum numerum, quas c. V, 1 indicavit poeta" 
esse referendum suspicatus est, neque Luetjohanni fldem esse \ 
habendam demonstravero, qui alterius tantum carminis, quod ^ 
effecit ex vv. 11—68 argumentum eo pertinere contendit. 

Carmen enim nostrum ut ad ceteras, quibus urbis RonLae 
locorum, sacrorum, templorum origines et causas interpretatur 
poeta referamus, argumenti ratione adducimur, quippe quae 
ejusmodi carminum naturae atque indoli plane respondeat. 
Ell enim 2. 4. 9. 10 huiusmodi carmina ita esse comparata 
docent, ut et prooemium habeant, quo quid explicaturus sit 
poeta pronuntiat, et narrationem vel fabulam medio carmine 
positam, qua id ipsum interpretatur, denique perorationem^ 
qua solutum illud et explicatum esse hac narratione poeta 
indicat. Ex iisdem vero elegiis illud apparet, huic carminum 
generi, quorum formam et in prooemiis et in perorationibus 
variari posse ell. 2. 9 demonstrant, tamquam notam propiiani \ 
et peculiarem esse appositam illam narrationem vel fabulam, V 
quae medium carmen vel potius summam argumenti , efflciens 
causas ipsas, e quibus aliquid aut originem aut nomen duxerit 
continet. Atque huic rationi plane respondet nostrum carmen. 
Primum enim summa argumenti in eo est posita, ut pugnae * 
Actiacae descriptione (vv. 11 — 67) cur aedes Palatina ApoUini 
sit dedicata exponatur, deinde v. 11 hoc ipsum explicare sibi 
se proposuisse et vv. 67 et 68 narratione interposita exposu- 
isse disertis verbis testatur poeta. / ^' 

Jam vero quibus de causis tanto, ut ita dicam molim"3^^ 
exordiatur carmen et perorationem ad res a proposito vi 
detur, absonas deducat Propertius, facile est intellectu,' 

quoniam summa argumenti, qua templi originem explicaturus 
est ille, cum ad ApoUinem deum, in pugna Actiaca praesenti 
auxilio populo Romano faventem, tum ad Augustum ipsum 
spectat, quem numinibus deorum parem vel adeo superiorem 
omnes illius aetatis Romanos coluisse notum est, tam grandi 
prooemio usum esse poetam et in Augusti laudes deflexisse 
carmen mirum esse non potest. Atque hac ipsa de causa 
Propertium gravius se atque sublimius tractare argumentum 
habuisse persuasum docent vv. 11—14: 

„Musa, Palatini referemus ApoUinis aedem: 

Kes est, Calliope, digna favore tuo. 
Caesaris in nomen ducuntur carmina: Caesar 

Dum canitur, quaeso, Juppiter ipse vaces." 

coliati cum antecedentibus .w. 1—10. 

Neque etiam in singulis huius prooemii verbis cum Luet- 
johanne haerendum esse videtur. Nam ille si monet, cum de 
Apollinis Palatini vel templo vel ludis grande carmen editurus 
sit poeta, quid „Philetaeos corymbos" et „Cyrenaeas aquas" 
crepat, res ab argumenti gravitate absonas, ab eo tantum 
usurpandas, qui carmina amatoria sit compositurus, non in- 
tellexisse videtur, poetam his verbis significare, se illorum 
secutum exemplum tenuioribus elegiae modis res graviores esse 
tractaturum, cui rei admodum respondent vv. 7 et 8, quibus 
ut IV, 1, 3 et 8 se primum Graecorum modos Romam trans- 
tulisse gloriatur. 

Neque magis, ut ad perorationem transeamus, carmen 
Augusti laudibus concludi, mirum essepotest, quia varia argu- 
menta in Caesaris, dei in terra praesentis laudem deflecti usi- 
tatissimum fuisse et ceterorum illius aevi poetarum carmina 
docent et nostri IV, 3. 10. alia. Quod cum fieri videamus 
iis in carminibus, quibus tangitur modo, ut ita dicam, Augusti 
nomen, hoc nostro carmine, quo de Apollinis Palatini aedis 
agitur origiue, cujus si verum quaerimus, auctor est Augustus, 
fieri necesse erat. Deinde el. V, 2 exitus simillimus aptissime 
nostro in carmine perorationem in Augusti laudem deflecti 
documento esse potest. Ut enim haec elegia, quae in Ver- 
♦.umni dei nominis origine explicanda versatur, in Mamuri, 

signi aengi artiflcis, ita nostra Augusti laudibus, templi illius 
auctoris aptissime concluditur. Atque hoc ita instituit po8ta, 
ut postquam ipse aedis Palatinae originem carmine suo expli- 
cavit atque in illa explicanda Augustum non parvis extulit 
laudibus ad convivium comparandum invitat, in quo pro sua quis- 
que ingenii indole atque viribus res ab Augusto gestas celebret. 
IUud vero, quod affert Luetjohann, ut demonstret, vv. 
69 sqq. paroxime antecedentes respicere omnino non posse: 
„bella cecinisse non posse videri eum, qui ApoUinis Palatini 
aedem se esse relaturum promittat, quique in ipso carmine 
pugnaementionemintranscursu tantum injiciat, Apollinis aut^m 
Acliaci orationem et auxilium copiosissime explicet," illud ad 
irritum cadere concedemus, si consideraverimus poetam, quo- 
niam aedis illius origo ad praesens ApoUinis in pugna auxilium 
erat referenda, in describenda pugna ipsa ita versari necesse 
esse, ut Apolline adjuvante imprimis vel unice hostes esse 
devictos demonstret. Denique verbaipsa: „citharamjara poscit 
Apollo „victor"" comparata cum vv. 67 et 68: 

^Actius hinc traxit Phoebus monimenta, quod eins 
Una decem vicit missa sagitta rates" 

docent, vv. 69 sqq. narrationem respicere antecedentem. 

Omnibns igitur, quae de el. 6 attulimus certo evincitur, 
referendam esse eam ad eai^um elegiarum numerum, quibus 
singulorum nominum et institutorum oausas se explicaturum 
esse c. V, 1 poeta dicit, neque aliud agere illum in el. 6, nisi 
ut cur ApoUini Palatino templum sit dedicatum exponat, 'De- 
nique hoc quoque addam, Propertium ludis illis quinquennalibus 
anni 738 fine habitis ad el. 6 pangendam esse adductum; 
quod, quandoquidem templo illo ApoUini a. 726 dedicato po- 
puli jussu ludi illi sunt instituti i), cum per se veri sit similli- 
mum, inde facile intilligi potest, quod cetera ejusmodi carmina 
talia nomina vel sacra tractant, quae ad tempora prisca spec- 
tant, hoc uno de recentioris vel poStae ipsius aetatis rebus 
agitur. Et opus erat ejusmodi occasione, quoniam recentioris 
aetatis facta, quippe quae omnibus essent nota, non tam erant 

idonea, quae carminibus tractarentur iis, quibus rerum causae 
explicabantur fabulis adhibitis, quam illa, quae vetustate paene 
erant obliterata. 

Jam vero ex his, quae de ell. V, 2. 4. 6. 9. 10. dispu- 
tavimus, patet Propertium illud quidem, quod summatim pro- 
nuntiavit: „quodumque e pectore rivi fluxerit, hoc patriae 
serviet omne meae" esse persecutum, sed pronuntiationem illam 
propriam: „sacra diesque canam etcognomina priscalocorum," 
qua illud efflcere sibi proposuerat, ita tantum solvisse, ut 
sacrorum tantum et cognominum causas interpretaretur. Die- 
rum enim causarum in his, quae exstant huius generis elegiis, 
nuUum inveniri vestigium docent ea, quae de argumentis unius- 
cujusque elegiae breviter comprehendimus. Ex his autem opus, 
quod condere Propertius sibi proposuerat, absolutum non esse^ 
atque quod totius huius operis consilium fuerit, certo conclu- 
dere possumus. Quo in consilio deflniendo nec Lachmann^ 
verum perspexisse mihividetur, qui fastos, neque Hertzberg^) 
aut Krahnerus ^), qni origines potestatis Romanae, neque etiam 
Luetjohann , qui 1. 1. p. 47 periegesin urbis Romae Propertium 
esse scripturum voluit. Etenim illud, quod placuit Lachmanno, 
Hertzbergio, Krahnero sibi non proposuisse nostrum et c. 1, 
prooemii loco positum et reliquorum carminum argumenta satis 
dilucide demonstrant, quibus non tam a singulorum dierum 
interpretatione exordiens sacra locorumque cognomina tractat 
— quod tamen sibi poscunt fasti — quam sacrorum cogno- 
minumque causas atque origines — quas, si absolvisset opus, 
dierum certe originum interpretatio esset secuta — fabularum 
enarratione simpliciter explicat. . Origines vero potestatis Ro- 
manae quomodo tractare putemus illum, qui in carminibus, 
quae exstant, eo, quem exposuimus modo sacra et cognomina 
interpretatur quique dies eodem modo se esse explanaturum 
V, 1, 69 profitetur? Neque etiam cum Luetjohanne urbis Ro- 
mae periegesin statuere uUo modo cogimur allocutione illa, 



*) ed. pr. adn. ad V, 1, 1. 
«) Quaestt. pp. 82, 193, 266. 
3) Philol XXVIl, pp. 92 sq. 

Digitized by VjOOQIC 



— 42 — 

qua utitur poeta in el. V, 1 ad hospitem se convertens. Hanc 
enim, quoniam non nisi in el. V, 1 exstateo, quemvultLuetjh. 
modo, vividius vel enarrandi vel exponen Ji genus esse intelli- 
gendam el. V, 2 docet, in qua alia atque in c. 1 utitur allocu- 
tionis ratione poSta, quia Vertumnum ipsum loquentem inducit. 

Ex carminum ipsorum argumentis dilucide apparet Pro- 
pertium, quem jam prioribus in libris totum esse videmus in 
Alexandrinis imprimis Callimacho et Phileta imitandis '), Calli- 
machi exemplum secutum (V, 1, 63. 6, 4.) et sacrorum et cog- 
nominum et dierum causas {alxia, Ursprunge) ad domesticas 
fabulaS; quaecunque traditae erant in urbe Roma ejusque re- 
gionibus referendo fuisse interpretatuium. Atque „atTm," ut 
ita dicam, „Romana" Callimachi exemplum secutum Propertium 
his tractasse carminibus, cum vv. V, 1, 61 — 64 confirmatur, 
tum vv, V, 10, 1 atque 9, 71 comprobatur. In el. enim 10 
V. 1 „causas" Jovis Feretri se esse aperturum dicit atque in 
el. 9 V. 71 in explicanda Herculis cognominis „Sancti" causa 
utitur verbis: „Sancte pater „salve,"" quibus verbis Calli- 
machum eum esse imitatum manu prehendere possis, qui in 
frag. 120. Herculem alloquitur „x«?(>£" ^). Quae cum ita sint, 
dubium non esse videtur, quin his in elegiis „causas" sibi 
tractandas proposuerit Propertius. 

Consilio igitur, a quo omnium horum, de quibus agimus 
carminum origo est repetenda, definito supervacaneum paene 
esse videtur, his elegiis carminum genus ab eo, quod priorum 
librorum elegiis cernitur, plane diversum contineri accuratius 
exponere. Sed paucis attingere liceat. 

Atque duae prae ceteris res esse videntur, quibus dis- 
crimen proprium, quod inter has reliquasque Propertii elegias 
intercedit cernitur, quarum altera posita est in ipso fonte, e 
quo effusae sunt bae elegiae, altera iu ratione, qua argumenta 
epica in iisdem tractantur. Nam cum omnes priorum librorum 
elegiae perpaucis libri I et IV exceptis, nonnuUaeque libri V 
ex poetae erga Cynthiam amore sint enatae, ita ut talia tan- 

tum carniina vere Propertiana appellari posse existimemus, 
quibus haec nota sit impressa, ell. V, 1. 2. 4. 6. 9. 10. hoc 
insigni non solum carent, sed profectae sunt illae e consilio 
„causarum Roraanarum" tractandarum. Ex hoc autem ipso 
consilio sequitur, versari eas in argumentis epicis, qua re al- 
terum perspici discrimen dixi. Illud enim neminem fugere 
potest, in omnibus fere priorum librorum elegiis tractari res 
vel fabulas ex heroicis temporibus desumptas et ita quidem 
ut interdum totum fere carmen efficiant. Sed omnibus his in 
eligiis cum hae fabulae, quae minore plerumque circuitu suum 
orbem conficiunt, carminis ipsius argumento ita sint insertae, 
ut experlentiae alicui ex poStae ipsius plerumque vel alius 
cujusdam vita profectae sint documento, neque in iis ipsis car- 
minis argumentum sit positum, in his libri V elegiis illa argu- 
menta epica, quippe quibus carminis argumentum contineatur, 
sua ipsorum causa tractantur. 

Jam vero omiiibus iis, quae de libri V carminum argu- 
mentis disputavimus demonstratur, in esse in hoc libro duo 
elegiarum genera, quarum unum efficiunt elL 3. 6. 7. 8. 11, 
alterum ell. 1.2. 4. 6. 9. 10. Atque illius generis ell. 5. 7. 8 
nisi ad obrussam illas exigimus, a carminibus illis vere Pro- 
pertianis, quas diximus, non recedunt, ell. autem 3 et 11, 
quoniam tractant argumenta extra poetae amores posita, a 
vere Propertianis elegiis sunt alienae illae quidem, at poesi 
Propertiana utpote amatoria plane dignae. Alterius denique* 
generis elegias, cum non solum ab elegiis illis vere Proper- 
tianis, sed ab ipsa poesi Propertiana recedant, ab iis, quibus 
quatuor priores continentur libri elegiis plane diversum ex- 
hibere genus patet, 

b. De versuum arte. 

Argumentis admodum inter se difi^erre singulos elegiarum 
libros postquam statuimus, ad perlustrandam carniinum formam 
transeamus, ut num hac quoque carminum quaedam inter se 
discrepantia cerni possit videamus. Jam cum duo formae 
genera sint discernenda, unum, quod ad artem metricam, 
alterum, quod pertinet ad verborum et sententiarum con- 

formationem, ab illo formae genere, quod arte metrica cernitur, 
initium capiam. Sed de Propertii versuum arte quonian post 
Luc. Muellerum ^) diligentissime quaesiverunt Eschenburgius 2) 
et Luetjohann (l. 1. pp. 96—104), cum hi vv. dd. universe 
ad eundem pervenerint finem, ita ut dubium jam non esse 
possit, quin verum sit perspectum, quid ab illis sit demon- 
stratum breviter comprehendere satis habebo. 

Atque summa observationum est haec: Propertius cum 
in prioribus libris durioribus paulo utatur numeris, in posterio- 
ribus eos gradatim mitigat idque diligentissime agit, ut 
carmina quam elegantissima et a metricis salebris quam 
maxime vindicata condat, Jam Luetjoh., qlii 1. 1 quales inter 
spondeorum et dactylorum in singulis libris usum intercedant 
rationes exemplis illustrat, inelegantiora, quae prioribus in 
libris passim inveniantur, in extremo po^tam fugisse inde 
apparere docet, quod in hoc spondeorum duritiem quam maxime 
evitaverit. Eschenb. autem, qui 1. 1. eli. 1. 2. 4. 9. 10 
cum priorum librorum carminibus comparat, postquam 
primum diversis caesurae generibus , deinde hexametri exitus 
ratione demonstravit has illis esse multo limatiores, de pen- 
tametri agit exitu, quo diversa diversis in libris ratio metrica 
maxima fit perspicua. In pentametri enim exitu liber I sum- 
mam praebet licentiam, quoniam quatuor syllabarum exitus 
quinquies et nonagies, trium bis et tricies usurpatus est. 
„Longe aliter res se habet in libris II et III, qui conjuncti 
quatuor syllabarum exitum tantum septies et quinquagies, 
trium quinquies decies exhibent. Multo etiam minus Propertium 
huic licentiae indulsisse videmus in 1. IV, cujus pentametri 
duodecies in quatuor, semel in trium syllabarum verbum 
exeunt. Simili vel maiore etiam diligentia libri V pentametri 
conscripti sunt, in quibus polysyllabus exitus tantum sexies 
locum habet, et ita quidem, ut quatuor exempla inveniantur 
in ell. 1. 2. 4. 9. 10." His expositis Eschenb. postquam de 

*) in libr. misc. Bomi. pp. 83 sqq. et in observat. critt. in Prop. 
Bonn. 1865. 

elisione, synizesi, hiatu cett. idem statuit „Propertium quam- 
vis in prioribus libris nuUum fere metricae licentiae genus 
sit, cui non indulserit, in posteriorum librorum carminibus 
imprimis V, 1. 2. cett. haec paene omnia summa diligentia 
evitasse," suo jure contendit. Neque abhorrere ab ell. V, 1. 
2. 4. 9. 10 elegantia metrica reliquas huius libri elegias idem 
demonstrat L L pp. 88 sq. Nam elL 3. 5. 7. 8 cum prioribus 
libris hoc habere commune, quod quamvis non pauca, at 
tamen non eadem omnia licentiae metricae exempla, quae in 
illis inveniantur praebeant. Carmina autem 6 et 11 cum 
nuUam earum licentiarum ostendere, quae exstent et in qua- 
tuor his libri V elegiis modo commemoratis et in libris priori- 
bus, tum prorsus consentire in elegantiis metricis cum libri 
extremi elL l. 2. 4. 9. 10. 

III. Causae, a qnibns repetendae sant singulornm 
librorum inter se discrimina. 

Abservationibus modo allatis, quoniam demonstratura 
est, cum posteriorum librorum carmina tum elL 1. 2, 4. 6. 
9. 10. quod attinet ad formam metricam prae ceteris elegiis 
esse elaboratas et perpolitas, mirum sane esse videtur, iisdem 
his carminibus ab altero formae genere, quod verborum sen- 
tentiarumque conformatione cernitur, ut minus politis et in- 
cultis duriora quaedam inesse a Lachmanno, Hertzbergio, 
aliis contendi. Jam si locos illos satis multos, quibus adnota- 
vit illud Lachmann (V, I, L 2, 12. 4, 3. 65. 8, 10. 9, 35) 
et illum IV, 10, 12 (V, 10, 12), quo idem fecit Hertzberg, 
coUatis illis, quae Lach. in praef. p. XXVIII et Hertzb. 
Q» 1. III. p. 216 protulerunt perlustraveris , invenies vv. dd. 
huius rei causam in eo esse positam censere, quod poeta haec 
carmina, a quibus primis juventutis temporibus inchoatis amore 
Cynthiae exardescente sit avocatus, imperfecta atqueultima 
manu carentia reliquerit, cujus sententiae principium atque 
fundamentum est altera eLl.pars (V, 1, 71—150). Versuum 
enim V, 1, 71—150 argumentum est hoc: Postquam poeta 
extremis partis prioris versibus: sacra et dies et cognomina 
prisca locorum se esse tractaturum promisit, subito inde a 

V. 71 vates quidam, Babylonius Horos, Archytae suboles, ut 
deterreat Propertium a proposito modo pronuntiato multa 
dicit cum de suis vaticinationibus (vv. 75—118) tum de vita 
Propertii (vv. 119 - 150). A patria enim eius exordieus pri- 
jnum (vv. 127 — 130), quae puero acciderint enarrat, deinde 
cui vitae rationi toga virili sumpta eum a dis esse destinatum 
(vv. 130— 134)affert. Hanc autem vitae condicionem positam 
illam in colenda poesi amatoria, ut sequatur (vv. 135 sqq.), 
quia unam puellam summo, sed infelici amore sit amplexurus 
(vv. 139—160) vates admonet. 

Ex his versibus coUigere nos necesse esse vv. illi dd. 
existimant, prima juventute i. e. priusquam Cynthiam adamasset 
ell. illas 2. 4. 6. 9. 10 a Propertio esse conditas.') Ex oppo- 
sitione enim, quae est inter v. 135: ,.at.tu finge elegos" et 
ea, quae praecedunt: „tum tibi pauca suo de carmine dictat 
ApoUo", apparere verbis: „tum tibi pauca cett." tantumepica 
illa carmina V, 2. 4. cett. significare poetam, quorum com- 
positionem in primam Propertii cadere aetatem affirmetur 
vv. 131 et 132: „Mox ubi buUa rudi cett." Idem praeterea 
concludendum esse ex eo , quod horoscopus Propertio militiam 
Veneris patiendam esse — nam victrices palmas unam puellam 
ei esse erepturam (v. 139) — praesagiat et ex futuris „patiere" 
(V. 137) et „eris" (v. 138) et „e]udet" (v. 140) etc. 

Atque alteram hanc, de qua agimus partem Lachm. 1. 1. 
ita explicat, ut Propertium, quem quondam fastos condere 
voluisse ex ell. 2. 4. cett. appareat, cum non aptam capiti 
duram coronam cognovisset, illos non perfecisse dicat; postea 
autem eum aliquando inspexisse tabellas risusque causa im- 
perfecti operis prooemio subscripsisse vv. 71 — 150: in his 
igitur sub horoscopi nomine se ipsum increpuisse poetam, 
quod conatus esset quondam carmen epicum pangere. Hertzb. 
aiitem 1. 1. Propertium ab ell. 2. 4 cett. prima juventute con- 
ditis Cynthiae amore postquam esset avocatus , ut se ipsum 
irrideret totum carmen, quod exhibent vv. 1—150 prooemii 
loco praeflxisse illis existimat. In sententiam modo comme- 

raoratae pl^^ne contrariam discesserunt Eschenburg et Luet- 
johann, qui et artis metricae praestantia illa et causis ex 
priorum librorum elegiis desumptis ell. 1. 2. 4. cett. post omnes 
priorum librorum elegias esse conditas, summa probabilitate 
evicisse sibi videntur. Quibus constitutis el. 1 partem alteram 
Eschenb. spuriam esse contendit, Luetjoh. autera ab amico 
quodem ad Propertium esse sciiptam suspicatur. 

Jam tota* hac quaestione de discrimine, quod intercedit 
inter singulos Propertii elegiarum libros instituta cum ita 
versari raihi proposuerim, ut uniuscujusque discriminis cau- 
sam investigem, cum dijudicata hac, quam modo indicavi, sen- 
tentiarum discrepantia omnium discriminum adhuc allatorum 
causae apparere mihi videantur, qua aetate conditae sint ell. 
V, 1. 2. 4. 6. 9. 10 accuratius inquirendum esse puto, cum 
praesertim ad hanc quaestionem disceptandam non pauca ex 
iis, quae de quatuor priorum librorum elegiis disputavi 
redundent. 

Atque Eschenbergium suo jure e rationibus metricis 
se evicisse existimare ell. V, 1. 2. cett. abdicata in perpe- 
tuum Cynthia esse conditas a Propertio neque fidem esse 
habendam Luetjohanni, qui 1. 1. p. 85 his observationibus 
exiguum inesse pondus dicit, ratione qua haecmetrorum ele- 
gantia in pentametri exitus conformatione maxime perspicua 
in singulis elegiarum libris exsistit, facile intelligitur. Quae. 
ratio cum ea sit, ut pentametrorum in vocabulum polysylla- 
bum exeuntium in 1. I longe plurimi inveniantur, in II et III 
numerus eorum multo minor fiat, inlV et V rarissima occurrant 
exempla, et illud elucet Propertium, quo diutius versibus 
faciendis operam dedit, Ovidium imitando eo elegantiora et 
limatiora carmina condidisse, et quo saepius Propertii liber 
illam inelegantiam exhibet, eo temporum ratione esse supe- 
riorem. Nimirum omnes omnino Romanorum poetae elegiaci, 
quo quisque erat natu minor eo alter altero studiosius has 
polysyllaborura vocabulorura clausulas, quibus Alexandrinorum 
vestigia eos presstsse notum est, evitaverunt. Itaque CatuUum 
totum se ad Graecorum exemplum hoe in genere accommoda- 
visse, Propertium autem atque Tibullum coepisse se ad popu- 

larium suorum judicium magis componere , Ovidium denique 
nullum unquam pentametrum tali finivisse vocabulo. Pro- 
pertium igitur, quippe qui poetarum Alexandrinorum carmina 
non modo probasse, sed admirantem se esse imitatum toties 
profiteatur, in primis, quae condidit carminibus eorum potissi- 
mum esse secutum rationem, 1n posterioribus autem ad eam 
versuum formam, qiiae aliorum illius aetatis poetarum auctori- 
tate et elegantior putabatur et patriae linguae magis erat 
accommodata , sensim se composuisse atque in extremis illam 
unice usurpasse, quid magis consentaneum esse potest? Jatia 
vides quid judicandum sit de Hertzbergii sententia, qui (Q. 
1. III p. 216) ut refutet, Nobbium idem atque Eschenb, 
demonstrantem, longiores illos exitus perquam esse accommo- 
datos moesto generi et flebili, narrationibus autem et sadatis 
expositionibus esse alienissimos recte jam observasse Palda- 
mum^) dicit. 

Sed alias quoque exstare causas, e quibus ell. V, 1. 2. 
cett. post priorum librorum carmina esse scriptas appareat, 
Eschenb. docet 11, pp. 89 — 96. Atque primum quidem, post- 
quam v. V, 1, 3, quo Apollinis Palatini aedes, quam a. 726 
esse dedicatam Dio Cassius (LIII,!) tradit, commemoratur, 
illud exordium (I, 1, 1 — 70) ante finem a. 726 compositum 
esse non posse docuit, ell, I, 6. II, 7. III, 29 hoc anno Pro- 
pertium jam multas ad Cynthiam celebrandam elegias, in 
quarum numero totus est liber I, condidisse satis dilucide 
demonstrat. Quibus ei positis cum eo quaestio redeat, 
num carmina illa aut una cum carminibus amatoriis aut Cynthia 
in perpetuum relicta sint condita, Eschenb. affert, primum 
Propertium tale opus quale V, 1, 1 — 70 pronuntiat, ex cogitare 
non potuisse iis temporibus, quibus puellae vineulis tenebatur, 
deinde quominus in discidium illud annuum haec carmina 
cadere putemus, impedire et temporum rationes et carmina 
illa, quae ex ipso discidio exstent ita ut, quoniam talis 
alterius infortunii nuUa fiat mentio, dubitandum non sit, 
ell. 1. 2. cett. post priorum librorum elegias conditas 

esse statuere ; atque hanc sententiam eo admodum confirmari, 
quod Propertius in ell. II, 1. IV, 2. IV^ 8., quas diversis 
temporibus scriptas esse admodum sit probabile, et quarum 
una vel altera facile ultimis amoris temporibus condita esse 
possit, se qualia in illi§ libri V elegiis invenimus, canere 
posse neget. 

Hanc Eschenburgii sententiam Luetjohann 1. 1. pp. 
85 — 88 duobus argumentis et confirmare et accuratius definire 
sibi videtur ille quidem, sed quomodo confirmaverit, perspicere 
non possum. Nam primo, quod affert argumento: „omnia, 
quae habemus carmina, quae post amorem i. e. post a. 732 
scripta esse jam constet , fnistula tantum esse operis im- 
perfecti" ita tantum illam definit, ut paulo ante poetae mortem 
esse conscripta illa putemus^ alterum vero argumentum, quo 
idem eo comprobare vult, quod ell. III, 1 et V, 6a — carmine 
illo ex el. V, 6 integrae vv. 1 — 11 et 69 — 86 confecto — 
inter a. 732 exeuntem et a. 738 exeuntem i^bellis canendis 
fuisse occupatum poetam doceri dicit, meras esse mugas ex 
eis, quibus in el. V, 6 tractanda haec Luetjobannis commenta 
refutavi, satis elucet. 

Jam argumentis illis ab Eschenburgio prolatis addam 
nova ex iis desumpta, quae de extremi et priorum librorum 
carminibus disputavi. Atque primum argumentum promo ex 
el. III, 1 vv. 26 et 26: 

^Nondum eteoim Ascraeos nonmt mea canuina fontes, 
Sed modo Permessi flmnine lAvit Amor.** 

„Ascraei fontes*'^ cum ii sint, e quibus Hesiodus hausit (cf. 
III, 32, 77), Propertius hoc carmine, -quo res ab Augusto 
gestas se esse celebraturum promittit, ad illud sese convertere 
dicit, quod numqnam antea sit aosus, quoniam nondum carmine 
magnifico eoqueepico facta cecinerit, sed solusAmor carmina 
ipsum docuerit. Hac ipsa autem de caUsa versibus, qui 
antecedunt, 21 — 24: „Ut caput in magnis ubi non est 
tangere signis" cett. laudis suae levitatem excusat ille. Jam 
.verb cum supra demonstraverimus, c. III, 1 conditum esse 
abdicata Cynthia i. e. a. 732, ell. 1. 2. 4. 6. 9. 10, quippe 
in quibusepica tractet poSta argumenta modis elegiarum ad- 

hibitis, ante a. 732 inchoatas esse non posse liquet. Sed 
longius etiam progrediendum esse el. V, 6 docet, quara elegiam 
omninum, quae exstant, elegiarum Propertianarum esse ex- 
tremam e. v. 77 sequitur, quo ineunte fere a. 739 illara esse scrip- 
tam exposuimus. Ad hunc autem annum cum haec sola , de qua 
agimus elegia sit referenda, ad sequentes nulla pertineat, 
poetam hoc fere anno vel paulo post de vita decessisse veri 
est simillimum. Jam vero cum hanc quoque elegiam necessario 
in eorum carminum numero, quibus „causas aperire^* sibi pro- 
posuit poeta, esse habendam evicerimus, cum pauca, quae 
exstant huiusmodi carmina consilio illi c. 1 promutiato ex 
parte respondeant neque usquam poetam tale condidisse opus 
commemoretur, ita ut maximam horum carminura partem esse 
deperditam probabiliter conjicere possimus, poetam et extremis 
demum vitae annis in tale opus incubuisse et quominus ad 
finem perduceret, morte esse impeditum luce clarius est. • 

Hoc autejl certis argumentis constituto exordium illud 
ex vv. V, ] , 1 — 70 constans antequam cetera ejusmodi carmina 
2. 4. 6. 9. 10 sunt conscripta factum esse oportere patet. 
Etenim cum demonstratura sit, poetam et quod sibi V, 1,69 
proposuit, ad flnem non perduxisse, et quominus consilium 
iliud perflceret, morte esse impeditum, qua, quaeso, alia 
tempestate nisi antequam cetera carmina condidit, prooemium 
illud, quo quae perflcere non potuit pronuntiat, composuisse 
eum putemus? 

Tribus autem his, quae adhuc attuli argumentis : primum 
c. V, 1, 1 — 70 ante omnia ejusmodi carmina compositum 
esse oportere, deinde post a. 732 demum carmina nostra 
condi omnino potuisse, denique c. 6 et ad idem carminum 
genus esse referendum et ad extremara poetae aetatem per- 
tinere: Propertium tali operi, quod c. V, 1, 1—70 pronuntiat 
cum post Cynthiae amoren i. e. post a. 732 tum extrerais 
vitae annis operara navasse et quominus ad finem perduceret 
illud morte esse impeditum liquet, 

Haec autem orania, quae surama probabilitate de ell.. 
V, 1, 1 — 70. 2. 4 6. 9. 10 temporura ratione exposuimus, 
refutant ea, quae Lachmannum et Hertzbergium de altera el. 

V, 1 parte statuisse supra attulimus. Nam quoniam demon- 
stravimus post amoren demum tale opus incepisse poetam et 
ne absolveret morte eum esse impeditum, utriusque viri docti 
sententia ad irritum cadit neque esse videtur, cur verbum addam. 
Jam aliam viam ad explicandam hanc alteram c. V, 1, 
71 — 150 partem ingressus est FuerstenauO? qui vv. V, 1, 
1 — 150 pro prooemio carmm. illorum 2.4. cett. esse habendos 
demonstrare studet, a poeta factum, ut cum jam juvenis sibi 
proposuisset, sacra diesque et cognomina prisca locorum 
canere — nondum cecinisse — in eis pangendis Cynthiae 
amore esse interceptum indicaret. Sed si hoc consilio scriptum 
esset carmen et alias exsistere difficultates et permirum esse 
poetam, quamvis nihil aliud dicere voluerit, nisi talibus epici 
generis carminibus operam.quondam se dedisse quidem, sed 
unius puellae amore ab illis esse avocatum, tam multa tamque 
gravia fecisse verba Eschenburgius 1. 1. p. 99. monet. Quae 
cum ita sint nescio an comprobetur Eschenburgii et Heymreichii 
(1. 1. pp. 673 sqq.) sententia, qui spurios hos esse versus 
contendunt, vel illud, quod protulit Luetjohann (l. 1. p. 54), 
hanc alteram partem ad Propertium esse scriptam ab amico 
quodam, ut ab amore nostrum revocaret. Sed probabilitate 
omnino carere hos versus esse aut spurios aut ab altero 
quodam ad Propertium ipsum scriptos, Vogtius^) satis firmis 
docetargumentis, ad quem, neacta agam, unumquemque revoco. 
Vogtius autem ipse vv. V, 1, 1—50 unum efficere carmen 
docere studet, cum formam carminis esse illam satis frequentem 
qua poeta a graviore causa ad leviorem se revocet dicit. 
Sed inter exempla illa, quae ad conflrmandam sententiam 
suam ex Propertio ipso (IV, 2), Horatio (c. II, 1. III, 3) 
ovidio (Am. I, 1) affert, et nostrum carmen ne minimam quidem 
esse similitudinem, qui haec carmina leviter tantum perlegerit 
facile concedet. Etenim carmen nostrum ab illis, quae iste 
jactat, plane est diversum eo, quod poetam consilium priore 
carminis parte pronuntiatum, quamvis Vogtio auctore se ab 
illo avocet posteriore ejusdem carminis parte esse persecutum 

ell. 2. 4. 6. 9. 10 docent, cum consilmra, a quo in carminibus 
illis documenti loco a Vogtio allatis poetae se revocant, re 
vera abjiciatur, ita ut carmina illa suum orbem efficiant. 
Deinde ut nobis persuadeat, quam apte posita sit el. V, 1, 
1 — 150 primo huius libri loco, exponit, ut earum, quae se- 
quantur elegiarum partim amatoriae sint partim exhibeant 
argumenta ex sacris fabulisque antiquis petita , ita consenta- 
neum esse toti libro quasi praefationis loco eam elegiam prae- 
mitti, quae utrique generis particeps duplex libri argumentum 
indicet. Ad hanc sententiam miram atque aperte falsam 
refutandam verba facere paene taedet. Hoc dico : Quis sibi 
persuadeat aut Propertium, aut quemvis aevi Augustei poetam, 
cui diversorum generum carmina se uni libro esse inserturura 
significare in animo erat, tam rudi tamque homda ratione 
esse usurum, ut duo carmina, quorum alterum alteri carminura 
illorum generi est ascribendum, juxta ponat? Quibus con- 
sideratis cum actum sit de Vogtii sententia, mitto c. 1 Hora- 
tianum, quod quamvis ad sententiam suam comprobandam 
ille attulerit, id ipsum, quod monui testatur. Affert 
enim ille Horatium similiter ac Propertium hoc loco in eo 
carmine, quo tres priores indixerit libros, et severa et ludicra 
carmina se scripsisse declarare, siquidem recte J. C. Jahn ») 
ostendat, deos superos et Polyhymniam de gravibus, Euterpen 
et Nymphas et Satyros de levibus carminibus esse accipiendos. 
Quaecunque igitur ad definiendam rationem, quae inter- 
cedit inter has duas c. V, I partes tentata sunt, quoniam 
difficultates satis magnas, quae conjuncta utraque parte ex- 
sistunt, nullo modo solvunt, iis, quae de ell. V, 1, 1 — 70. 
2. 4. 6. 9. lOsatis dilucide evicimus, pro fundamento positis 
novam explicandi viam ingredi conabimur. Quoniam enim 
primum vv. V, 1, 1 — 70 concinnum carmen, quod ut prooemium 
ell. 2. 4. 6. 9. 10 suum orbem efficiens quid sibi velit ut 
intelligatur altera parte V, 1,71 — 150 nequaquam egeat, 
exhibere et per se patet et inde colligi potest, quod alterius 
huius partis nulla ratione habita haec carmina explanare 

potuimus, deinde quamcunque rationem inter alterara atque pri- 
orem partem statuerunt vv. dd., summae exsistunt discrepantiae 
cura iis, quae de eU. V, 1,1—70. 2. 4. 6. 9. 10 exposuimus, jure 
concludere mihi videor, vv. V, 1,71 — 150 proprium a priore 
parte plane segregandura exliibere carmen, quod quo consilio 
scriptum sit, jam demonstrabo. 

Atque primum quidem quamquam certum temporis signum 
in hoc, de quo agimus carmine non inest, tamen ex tota 
argumenti ratione dilucide apparet, scriptum esse illud item 
ac plurima huius libri carmina post Cynthiae amorem. Etenim 
ea, quae horoscopus de amore Propertii vaticinatur, tum esse 
scripta, cura Cynthia jam talem se praebuerat, qualem fore 
eam Chaldeaus vaticinatur vel potius vaticinari fingitur, tam 
accurata descriptio amoris et dolorum, quos a Cynthiarepudiatus 
Propertius pertulit docet. Quis enim putet, Propertiura horos- 
copi nomine velatum revera praesagire futura? Futura quasi 
ex praeteritis praedicit, itaque carmen eo tempore scriptum 
est, quo res in eo narratae jam actae erant i. e. finito erga 
Cynthiam amore. Jam cum primis huius carminis versibus 
vates, cujus partes Propertium agere nemo negabit, po6tam 
ne ea suscipiat, quae quoniam a dis ei sint negata, lyra ipsa 
refutatura sit, adraoneat, verura perspexisse raihi videor, si 
Propertium, quera Cynthia relicta poesin quoque araatoriam 
valere jussisse atque ad arguraenta graviora se convertisse 
et libri IV elegiarum argumentis et el. III, 1 doceri deraon- 
straviraus, hoc carraen coraposuisse ea tempestate contendo, 
^ cum consilio dltiaj ut ita dicam, Romana pangendi capto opus 
ipsum erat inchoaturus. Nimirura Propertius, quem ita a 
natura se esse generatum, ut amaret amantibusque quae 
placerent caneret, persuasum habuisse omnes priorum librorum 
elegiae clamant, ad hanc vitae condicionem jam totum se 
accoraraodaveratearaque tara saepe professus erat, cumCynthiae 
nequitia atque pravitate ad irritura illa cadit. Atque hac 
ipsa vitae terapestate, qua ase ipso dissidens, araoruraacerbitate 
coactus eara vitae viara adhuc unice frequentatara, cui soli 
se natura esse putabat, erat relicturus, ut ad severioris vitae 
condicionera se applicaret, fingit poeta — nihil enim nisi lusus 

cogitationis rerumque flctarum totius carminis argumentum 
esse jam ex eo, quod de vaticinatione personaque horoscopi 
dixi, apparet —- flugit igitur poeta, vatem quendam, ut a 
proposito ipsum avocet vitae suae condicionem propriam atque 
a dis destinatam in amoribus eisque celebrandis esse positam 
praesagire. Carmen igitur nostrum eo consilio a Propertio 
est compositum, ut sibi eam vitae viam ingressuro, cui se 
aptum non esse ipse persuasum liabebat, propriam illam vitae 
suae condicionem se ipsum imdens oculis proponeret. 

Cui sententiae modo prolatae num carminis illius, quod 
vv. V, 1, 71 — 150 efficere contendo, argumentum respondeat 
jam videamus. Vates postquam vv. 71 — 74 Propertio ea, 
quae sibi proposuisset , deos non permisisse pronuntiavit, 
priusquam vaticiniationem ipsam profert, ut fidem illius augeat 
inde a v. 78 usque ad v. 134 eius artis, quam profitetur, 
Astrologiae fidei documenta enarrat atque Propertii vitae 
condicionem, cum patriam, primae juventutis vicissitudines 
commemoraverit, itaadumbrat, ut(131 — 134) eumtogavirili 
sumpta ab Apolline i. e. a dis ut Musis non foro vacaret esse 
adraonitum dicat. Atque hanc vitae condicionem a dis ipsis 
Propertio praescriptam horoscopus inde a v. 135 usque ad 
carminis exitum ita accuratius definit, ut poesin elegiacam 
vel potius amatoriam solam ei esse tractandam dicat, quoniam 
unius puellae vinculis irretitus ab ejus amore quamvis infelici 
liberare se non possit. 

Ex carminis argumento elucet verbis (v. 13) : „tum tibi 
pauca cett." vatem non significare, quod suspicati sunt w. 
dd. (cf. supra p. 46) ell. illas 1. 2. 4. 6. 9. 10. Namconsilio, 
quod sequi sibi proposuerat Propertius commemorato w. 
75 — 134 nihil aliud agit vates nisi ut vaticinationi , quam 
prolaturus est fidem faciat. Atque hoc ita instituit, ut allatis, 
quae ipse verissime erat vaticinatus, praeteritam poetae ipsius 
vitam enarret, ea nempe proferat, quae vera esse Propertium 
ipsum cognoscere necesse est. Hanc autem vitae praeteritae 
descriptionem usque ad eam persequitur tempestatem, qua ne 
sequatur, quodsibi proposuit consilium (vv. 71sqq.) jure illum 
admoneri apparet, usque ad vv. 133 et 134. Hos enim versus 

ad vitae jamjara peractae pertinere descriptionem cum per 
se patet tum vv. 131 et 132, quibuscum arctissime sunt con- 
juncti, et v. 135 clamant, cujus verba „at tu flnge elegos" 
ad ea transire vatem docent, quae ut faciat poeta ipse est 
adhortaturus. Verbis vero: „Tum tibi pauca suo de carmine 
dictat Apollo" non esse intelligendas ell. V, 1,1 — 70, 2. 4. 
6. 9. 10, sedpoesin elegiacam primum demonstrat huius ipsius 
carminis v. 73, quo ApoUinem ipsum „aversum" esse ei, quod 
Propertius canere sibi proposuit, docemur, deinde ApoUinem 
'talia carmina omnino non dictasse sibi poeta ipse profltetur 
in el. IV, 2. Qua in elegia postpuam vv. 1 — 12 se in Helicone 
somniantem ad eos accessisse fontes, e quibus Ennius quon- 
dam hausisset, dixit, vv. 13 — 16: 

„Cum me, inquit, Castalia speculans ex arbore Phoebus 

Sic ait aurata nixus ad antra lyra: 
«Quid tibi ctim tali, demens, est flumine? quis te 
Carminis heroi tangere jussit opus?"" 
et vv. 25 et 26: 

„Dixerat, et plectro sedem mihi monstrat eburno, 
Qua nova muscoso semita facta solo est." 
Quae cum ita sint cum v. 133 eadem significari carmina ac\ 
V. 135 liqueat, cum verba: „tum tibi pauca cett." non nisi 
hoc modo explicari possint: „Propertio ab ApoUine vel a dis 
poesin eamque elegiacam esse tributam" vatem in describenda 
vita a poeta peracta eo tendisse, ut a dis poesi elegiacae 
eum esse destinatum demonstraret, patet. Atque hoc eo fecit 
consilio, ut deorum ipsorum numine commemorato eo maiore 
auctoritate suam ipsius proferre possit adhortationem : „at tu 
flnge elegos." Haec igitur verba non versibus proxime ante- 
cedentibus, sed setentiae vv. 71 — 74: „tu carmini epico aptus 
non e?" expressae sunt opposita*). 

Atque hoc, quod ut faceret, Propertium vv. 135 et 136 
admonuit, comprobat vates eo, quod extrema elegiae parte 
amorem, quo Cynthiam sit amplexurus, accuratissime praedicit 
po6tae. Quod ut intelligamus paulo uberius dicendum erit 
de vv. 139 et 140: 



^) Ad hunc usum particulae „at" satis frequentem conferas V, 2,47. 

„Nam tibi victrices, quascumqiie labore parasti, 
Eludet palmas una puella tuas." 

Qui versus recte perspici non possunt nisi cum v. 138: „Et 
Veneris pueris utilishostis eris.," quem eosrespicere particula 
„nam" docet, in interpretando arctius conjunguntur. Hunc 
autem versum recte explicasse mihi videtur Hertzberg, qui 
in transl. germ. p. 402 dicit: „den Knaben der Venus, den 
Eroten, heisst er ein nutzlicher Feind; denn sie werden 
manchen Sieg iiber ihn erfechten, manche Beute an Liebes- 
liedern von ihm gewinnen." Jam vero cum vv. 139 et 140 
huius rei causa contineatur, „victrices palmas," quas una puella 
eludet, intelligendas esse — non, quod suspicati sunt vv. dd., 
ell. 1. 2. 4 cett. jamjam conscriptas — sed „conatus illos" 
patet, quibus Propertius „magno labore" ab amore huius 
„unius" puellae i. e. Cynthiae — nam apud Propertium hoc 
nomine alia omnino intelligi non potest — se liberare studuit. 
Quos conatus omnes elusisse illam atque ea ipsa re Propertium 
Veneris pueris utilem fuisse hostem et el. V, 7, qua puellae 
mortuae quamvis abdicatae honores solvit debitos et quatuor 
priores elegiarum libri clamant. Haec sententia ultro eis, 
qui sequuntur versibus confirmatur, quibus numquam ab illo 
amore eum se prorsus esse liberaturum accuratius exponitur. 
Versibus igitur 137 — 147 haec tria dicuntur: primum unam 
puellam, deinde perpetuo, tum summo cum dolore a Propertio 
amatum iri. Extremis autem versibus, quamvis obscuris nobis 
in tanta astrologiae inscientia cum malum quoddam ab horos- 
copo attingi in propatulo sit, a vero aberrare mihi non videor, 
si quod totius argumenti natura fert, infelicem amoris exitum 
indicari contendo. 

Quibus expositis cum w. 137—150 describatur vitae 
praeteritae parsjea, quae sequitur illam vv. 121 — 134 adum- 
bratam, ita ut carmine nostro tota Propertii vita et ante 
amorem etin illo peracta i. e. inde ab a. fere 708 — 732 nobis 
proponatur, c. V, 1,71 — 150 argumentum sententiae supra 
prolatae plane respondere liquet. 

Jam vero qui factum sit, ut c. V, 1,71 — 150, quod a 
priore V, 1,1—70 ut novum segregandum esse docuimus, 

cum hoc tam inepte conglutinaretur, facile intelliges, si hunc 
librum a poeta nec perfectum neque editum esse consideraveris. 
Ab ipso enim poeta librum V non esse editum et inde coUigi 
potest, quod tam variorum argumentorum carmina — quorum 
nonnuUa de causis supra allatis cumpriorum librorum elegiis 
de industria ab illo in lucem non esse prolata (V, 5. 8.) cer- 
tum est — sic inter se sunt mixta et confusa, et inde apparet, 
quod cum prioribus libris ea carmina, quibus quae sequerentur 
elegiae indicaretur, sint praemissae, hic liber tali prooemio 
caret. Amicus igitur vel quisquis erat carmina ab illo in 
scriniis relicta editurus cum consilium V, 1,1 — 70 pronuntia- 
tum ad finem perductum non esse animadvertisset, w. V, 
1,71—150, quippe quibus huius rei causam explanasse poetam 
opinaretur, cum c. 7, 1,1 — 70 satis inscite composuit. 

*Ex his autem, quae de vv. V, 1,71 — 150 argumento et 
consilio protuli, quoniam hoc carmen teniporum rationi, quam 
et Eschenburgii argumenta et nostra in ell. V, 1. 2.4. 6. 9. 10 
cadere docent, non obstare elucet, subducta atque eversa 
sunt eorum fundamenta, qui hoc potissinum carmen secuti 
ell. V, 1. 2 cett. prima juventute esse compositas nec tamen 
perfectas propter exardescentem erga Cynthiam amorem 
contendunt. Quo demonstrato cum novo eoque gravi argu- 
mento nostram de ell. 1. 2. 4. cett. causarum et temporum 
ratione sententiam esse comprobatam appareat, confirmabo 
denique illam iis, quae de quatuor prioribus elegiarum libris 
in altera huius dissertationis parte observavi. 

Ut Eschenburgius exposita artis metricae ratione, quae 
intercedit inter singulos libros Propertianos, libri V elegias 
omnium Propertianarum esse extremas demonstravit, ita 
explanata argumentorum ratione, quae intercedit cum inter 
tres priores libros et IV, tum inter quatuor priores et V, com- 
probasse mihi videor, ante quatuor priorum librorum elegias 
libri V scriptas esse non posse. Rationem enim esse eam 
ostendi, ut cum in libris I — III vigente suo erga Cynthiam 
amore et in puellae ipsius laude ampliflcanda et in amore suo 
canendo ita occupatus sit poeta, ut aliud nisi amoris argumentum 
tractare omnino non possit, in libro IV, cujus elegiae extremae 

Cynthiam esse dimissam demonstrant , defervescente sensim 
amore ad argumenta se converteret graviora atque austeriora. 
Quid? quod discisso tandem amoris vinculo ad illud animum 
advertere eum docemur (III, 1), cui vires suas non sufficere 
ubique est professus, quodque se antea nondum suscepisse 
(III, J,26) declarat. Hac autem ex re cum illud sequitur, 
non po^sin Propertium simulcum amore esse relicturum, tum 
illud, elegiarum illarum, quibus totus fere coutinetur liber 
extremus, species , quarum insigne proprium et peculiare sunt 
argumenta gravia atque severa, quippe occupata in tractandis 
rebus, quae decent animum et rerum cognitionis et doctrinae 
studiosum(V, 1, 1—70 2. 4. 6. 9. 10) et affectuum gravitate 
praeditum (V, 3. 11.), priorum librorum indole atque natura 
imprimis libri IV elegiarum ratione vel ipsa poesi Propertiana 
esse praeparatas. Quodsi consentaneum est et poesi Propertianae 
plane accommodatum in libro V tractari arguraenta a trium 
imprimis priorum librorum indole plane aliena, incubuisse 
poetam in explicandas sacrorum, dierum, locorum cognominum 
causas atque origines toti ejus poesiprorsus respondet. Quid 
enim? Propertium, quem admodum juvenem poesin suam ad 
unam rem sc. ad suum erga Cynthiam amorem direxisse scimus, 
nonne necesse esse videtur experti ingenii poetam id maxime 
esse acturum, ut cogitationes suas poesinque ad unum potis- 
simum conferat neque carmina tantum condat, quorum occasio 
aliqua fortuito copiam faciebat velut V, 3. 11? Jam vero 
cum et IV, 4, 23 sqq.: 

„Atque ubi jam Venerem gravis interceperit aetas, 
Sparserit et nigras alba senecta comas, 

Tum mihi naturae libeat perdiscere mores, 

Quis deus lianc mundi temperet arte domum" cett. 
atque imprimis IV, 21, 25 — 30: 

„Illic aut studiis animum emendare Platonis 

Incipiam aut hortis, docte Epicure, tuis, e. q. s." 
eo nempe carmine, quo ut amoris vinculis se exsolvat, Atlie- 
nas se esse profecturum dicit, cum his locis in universum 
certe enuntiet, missis amorum lusibus et gaudiis ad studia 
severa animum se esse adversurum, quoniam revera illud, quod 
posuerat, acciderat, quid, quaeso magis erat consentaneum 

atque totius poesis Propertianae rationi magis accxinmodatuni, 
quam quem quatuor priorum librorum elegiae Alexandrinorum 
poesin imitantem ostendunt, carminibus tractandum sib pro- 
posuisse illuni id, quo quem maxime secutus est auctorem, 
Callimachus summam cepit gloriam ? Respondent denique ell. 
V, 1, 1—70. 2. 4. 6. 9. 10 iis, quae universe in elegiis illis, 
quibus amore se impediri dicit, ne aliam nisi poesin amatoriam 
tractet, de poesi sua exponit poeta, dico ell. IL 1. IV, 8, eo 
consilio scriptas a Propertio, ut epica se esse conditurum car- 
mina negaret. In his enim carminibus postquam se puellam 
suam solam posse celebare dixit (II, 1, 1 — 16. IV, 8, 20. 
43-46), si aliud quid canere sibi permissum esset, Romae 
urbis praestantiam atqu^ majestatem resque ab Augusto gestas 
(II, 1, 25sqq. IV, 8, 47 sqq.) carminibus se esse prosecuturum 
pronuntiat. 

Omnibus autem his, quae de Proqertianae poesis ratione 
et consilio ex ipsis priorum librorum elegiis erui possunt, ell. 
V, 1. 2. 4. 6. 9. 10 plane respondere patet. Primum enim 
Callimachi exemplum secutus „causas" interpretatur poeta, 
deinde in explicandis his causis, quippe quae spectent ad 
Romae urbis sacra, loca cett., Romae ipsius majestatom atque 
praestantiam resque ab Augusto praeclare gestas non comme- 
morari nec celebrari non posse pauca, quae exstant carmina 
testantur, denique causa illa, qua ne antea talia caneret 
impediebatur, Cynthiae amor, est remota. 

Vides omnia eo ducere, ut libri V elegias, quibus „causas" 
aperit Propertius, Cynthia in perpetuum abdicata i. e. post a, 
732 esse conditas statuamus. Jam vero si comparaverisilhul, 
quod Eschenburgius explanata Propertii versuum arte de 
Propertianorum carminum forma demonstravit , cum eo, quod 
nos excussis singulorum librorum argumentis de poesis Pro- 
pertianae natura comprobavimus , aliud quidquam de libri V 
carminibus statui omnino non posse concedes. Ut enim ele- 
giarum forma ab inelegantia metrica ad niajorem metrorum 
elegantiam singulis in libris ita gradatim procedit, ut carmina 
elegantissima et a metricis duritiis quam maxime vindicata 
compareant in 1. V, ita elegiarum argumenta in quatuor 

prioribus libris a levioribus, quae tota versantur in amorum 
lusibus atque lasciviis, progrediuntur ad graviora atque 
austeriora, donec omnes libri V elegiae, modo eas contempleris, 
quae—quod statim exponam— ex temporum ratione huic libro sunt 
ascribendae, spirant summam gravitatem animique altitudinem, 
quae decent hominem vitae vicissitudinibus doctum. Atque 
hic concentus consensusque^ qui inter singulorum librorum et 
artis metricae et argumentorum rationem tam perspicue inter- 
cedit, locupletissimum mihi esse videtur documentum, et ele- 
gias, quibus „causas*' aperit poeta, et omnes illas libri V 
elegias, quae item versuum elegantiam et argumentorum illam 
gravitatem prae se ferunt, ad extrema Propertii vitae tempora 
esse referenda. 

Quod modo dixi testatur primum el. V, 11, quae a. 738, 
extremo fere Propertii vitae tempore, scripta ») et argumenti 
gravitate excellit et elegantiis metricis cum ell. 1. 2. 4. cett. 
prorsus consentit. Idem confirmant deinde reliquae huius 
libri elegiae, quarum illae (V, 3. 7), quas ex certis aut temporum 
aut causarum vestigiis posterioris ejusdem aetatis esse patet, 
utriusque huius, quod elegiarum, ut ita dicam, Eomanarum 
est proprium, discriminis sunt participes. El. lenim 3 et 7, 
quarum utramque post amorem esse scriptam et Parthorum 
belli commemoratio, quae inest in el. 3, et el. 7 argumentum 
ipsum, quo Cynthia mortua inducitur, docent, quamvis in 
amatoriis versentur argumentis, tamen a ceteris ejusmodi 
elegiis Propertianis recedunt sedata et virili affectuum gravi- 
tate plane diversa a furore illo atque aestu amatorio, quem 
in priorum librorum elegiis non admirari non possuraus. A 
re autem metrica cum haud ita multo post Cynthiam abdicatam 
et nescio an ante ell. V, ]. 2. 4. cett. sint compositae, nou 
prorsus cum his consentiunt, at pauca praebent exempla 
licentiae metricae, quae in prioribus libris inveniuntur. EIL 
vero 6 et 8, quas vigente amore scriptas ob argumenta satis 
turpia a poeta non esse editas scimus, a libri V gravitate 
atque severitate alienae illae quidem, plane tamen accommo- 



») cf. Luetjh. 1. 1. p. 91. Hertzb. Q. 1. III, p. 228. 

datae sunt rationi satis lascivae, quam prae se ferunt elegiae 
amatoriae vere Propertianae , quas diximus ; quod autem 
attinet ad versuum elegantiam, quoniam posteriori fere amoris 
tempestati eas esse ascribendas puellae vitae, quam adum- 
Urant illae, condicio inhonesta demonstrat, non tam cum 
tribus prioribus libris quam cum IV consentiunt. 

Quare si carnjina, quae sola huic 1. V sunt inserenda: 
1, 1 — 70. 1, 71 — 150. 3. 3. 4. 6. 7. 9. 10. 11 spectamus, 
primum hunc librum extremum exhibere genus carminum a 
priorum librorum elegiis, quod attinet ad argumenta et artem 
metricam plane diversum, deinde utriusque huius discriiuiuis 
causam esse positam in tempestate, qua condita sunt hanc 
carmina liquet. Nam argumentorum severitas atque gravitas 
explicatur eo, quod Propertius Veneris castris relictis ad 
severiorem vitae rationem se applicavit , atque rei metricae 
elegantia eo, quod quo dintius versatus est in carminibus 
condendis, eo magis ad perfectiorem popularium suorum artem 
se accommodavit. 

IV. De libri V elegiarum compositione. 

Expositis causis, a quibus repetenda sunt singulorum 
librorum inter se discrimina, ad quartam disputationis partem 
transeamus, ut quid judicandum sit de eorum sententia vide- 
amus, qui ab altero formae genere, quod verborum atque sen- 
tentiarum conformatione cemitur, libri V carmina nec polita 
nec perfecta esse contendunt. Atque omnium huius libri 
elegiarum maxime tentatae sunt elegiae illae Eomanae, quas 
diximus, cum praesertim Lachmann, qui in adn: ad V, 1, 1 
versus, quoties rupto sententiarum filo non bene cohaererent, 
spatiis intermediis vacuis relictis se esse distincturum pro- 
nuntiavit, non nisi in ipsis his ell. 1. 2. 4 cett. hoc signum 
posuisset. Cui Lachmanni sententiae in universum astipulatur 
Luc. Mueller cum dicit in praef. p. XIII : „Identidem in hoc 
(V) libro ordo sententiarum minus apte procedit nec semper 
deflnias Propertii id evenerit culpa an librariorum ; neque 
enim ipse haec carmina quantumvis castigata videtur om- 
nino absolvisse." 

Jam eorum, qui defenderunt ell. illas V, 1, 2. 4. cett. 
Kralinerus,!) postquam omnium horum carminum praestantiam 
agnovit his verbis: „Seine patriotischen Elegien sind sicher- 
lich nicht die schlechtesten Bluthen an dem lebensfrischen 
Baume seiner Poesie Wenn man sich miide gelesen hat an 
den erotischon Tandeleien weilt man gern bei dieser ernsten, 
tief empfundenen und durchdachten Darstellung romischer 
Grosse cett.," in el. V, 1 pratem priorem (vv. 1—70) nequa- 
quam cadere, quod de huius libri elegiis statuerit Lachm., 
satis perspicue demonstrat. Huius rationem nos ita sequemur, 
ut ostendamus ne secundam quidem libri V elegiam verborum 
atque sententiarum concinnitatis laude carere. 

El. V, 2 argumentum positum esse in explicanda Vertumni 
dei nominis origine vv. 10 — 12. 19. 20. 47. 48 aperte docent. 
Atque V. 1. statim dei nominis causam universe proponit 
poeta, cum deum ei respondentem inducit, qui tot in uno 
corpore comprehendere illum formas, miratur. Cui postquam 
V. 2, quibus rebus vel signis in patria sua cognosceretur, se 
esse enaraturum deus dixit, versibus, qui sequntur, nonnulla 
de patria sua, de tempore, quo illa relicta (vv. 3. 4.) Eomam 
transmigraverit, de loco ubi illic signum suum sit collocatum 
(vv. 5—8) affert. Hac ipsa loci descriptione cum tamquam 
fortuito ad eam nominis sui explicationem sit delapsus, quae 
falso circumferebatur (vv. 9. 10.), vv. 11—18 alteram addit 
causam, unde quidam nominis sui originem repetant, denique 
V. 19 utraque explicatione ut falsa rejecta v. 20, quae sit 
nominis sui origo se ipsum esse prolatunim pronuntiat. Atque 
iiaec Vertumni explicatio, quam ut veram esse putemus eo 
persuadere nobis po^tam velle apparet, quod deum ipsum eam 
probare fingit, continetur vv. 21—46. Jam vero quamnam 
ad rem referenda sit nominis sui origo iterum primo huius 
partis disticho universe indicat deus, cum dicit, naturam 
suam vel se ipsum omnibus figuris esse aptum, ita ut iu 
quamlibet verti possit. Causa ita summatim allata ut naturam 
suam omnibus esse opportunam flguris doceat, vv. 23 — 46 

in quot quamque varias figuras verti possit, enumerat, et 
vv. 47. 48 hac ipsa de causa, quod in omnes se vertere possit 
formas, Vertumnum se esse appellatum, perorationis in 
modum addit. 

Hoc modo quamquam nominis interpretatione absoluta 
carmen aptissime concludi potuit, poeta ad carminis intium 
respiciens, quo dei Tutsci inter proelia Romam transmigrantis 
signum in loco foro Romano vicino esse coUocatum indicavit, 
vv. 49—54 cur ille locus „vicus Tuscus" sit appellatus deum 
afferentem simulque quo tempore et qua occasione ipse Romam 
venerit, accuratius deflnientem faeit. Denique vv. 56. 57 
cum pro gratia, quam Romani popularibus suis eo, quam 
vv. 40. 50 commemoravit modo retulissent, optaverit, ut in 
perpetuum populum Romanum in foro pacis negotiis vacantem 
spectare posset, versibus extremis in Mamuri, signi aenei 
artificis laudem ita deflectit, ut ultimo versu totum carmen 
perorans qualis sit ipsius natura et indoles iterum indicet. 

His expositis certa compositionis ratio facile perspicitur. 
Tribus enim totum carmen continetur partibus, quarum unam 
efflciunt vv. 1—20, alteram vv. 21—48, tertiam vv. 49-64. 
Atque inter singulas has, quas distinxi partes ea intercedit 
ratio, ut altera vel media carminis pars rem ipsam vel argu- 
mentum ipsum, ad quod illustrandum totum carmen est com- 
positum, prima prooemium, tertia perorationem huius ipsius 
argumenti exhibeat. Etenim cum carmen eo consilio sit 
scriptum, ut quae esset Vertumni dei nominis rigo explicaretur, 
hoc ipsum poeta summa arte ita praeparat, ut consilio v. 1 
indicato, postquam vv. 3 — 9 dei patriam, sedem, alia adum- 
bravit, versibus, qui sequuntur falsas nominis explicationes 
refutet veramque nominis causam prolatum iri v. 20 pro- 
nuntiet. His autem praemissis cum ad propositum ipsum 
tamquam viam sibi aperuerit, vv. 21 — 48 unde sit nominis 
origo repetenda profert. Quare vv. 1 — 20 prooemium, vv. 
21 — 48 argumentum ipsum contineri liquet, si ea est pro- 
oemii natura, ut illud, ad quod spectat totum carmen prae- 
paret, argumenti, quod proprie dicimus, ut quod carmine 
demonstrare voluit poeta contineat. Tertia denique parte 

ad prineipium rediens primum locum, ubi Romae esse 
coUocatum dei signum w. 5 — 8 indicaverat, deinde tem- 
pus, quo eo transmigravit, v. 6 adumbratuin accuratius 
signiflcat atque vv. 59. 60 pristina dei signi forma com- 
memorata in novi signi artificis laudem deflectens ap- 
tissime totum carmen concludit. Vv. igitur 49 — 63 ut 
in prooemio eae tractantur res, quae quamquam ab ipso 
consilio, quo conscriptum esse carmen diximus, quodam- 
modo sunt alienae, tamen ita sunt comparatae, ut_argu- 
mentum ipsum, quod in dei nomine explicando versatur, 
aptissime et praeparent et perorent. Atque certa haec, 
quam proposuimus, compositionis ratio est ea, quae om- 
nibus iis eiegiis Propertianis, quibus „causas" aperit poeta, 
est propria et a nobis in tractandis ell. V, 4 et 6 jam est 
explanata. ( Huius vero carminum illorum naturae et indolis 
documentum locupletissimum atque luculentissimuin esse hanc, 
de qua agimus elegiam facile apparet. Nam quamquam pro- 
oemium et peroratio summa arte sunt dilatata, tamen 
narratio, quam huiusmodi carminum esse nptam peculiarem 
exposuimus, iis includitur flnibus arctioribus, quibus quid sit 
propositum, quid demonstratum diserte indicatur. 

Atque haec quidem de totius carminis compositione; jam 
videamus, num in singulis qu^s distinximus, partibus ratio 
quaedam coniponendi perspici possit. At^^e primum quidem 
in prooemio comporiendo certam quandam rationem esse secutus 
poeta mihi videtur. Nam cum vv. 1-20 id maxime agat, ut 
falsas, quae de Vertumni nojnine ferantur opiniones rejiciat, 
distichis 1 et 10 omissis, quorum priore totius carminis con- 
silium pronuntiatur, altero prooemium ipsum peroratur, falsae 
illae opiniones bis quaternis versibus includuntur. Ad priorem 
enim nominis explicationem a flumine verso repetitam ea, quae 
vv. 3 — 8 commemorantur deducunt, ita ut vv. 3—10 hac ipsa 
de causa arctius sint conjuncti; alteram autem explicationem 
vv. 11 et 12 porolatam in vv. 13— 18 exemplis illustrari patet. 
Denique vv. 19. 20 utraque explicatio rejicitur veramque 
prolatiim iri indicatur, ita ut hoc disticho prior carminis pars 
peroretur, altera proponatur. 



Digitized by 



Google 



Atque eandem hanc disponendi rationem in tertiae car- 
minis partis vv. 49-— 64 invenimus, cum et vici Tusci origo 
bis quaternis versibus exponatur, et Mamuri laus iis, qui res- 
tant octonis versibus celebretur. Nam w. 57. 58 ad sequentes 
referre non dubito, quia ut vv. 3 — 8 ad priorem nominis ex- , 
pliGationem, his ad artificis celebrationem carmen deducitur. 
Jam vero haec bis quaternorum versuum coUocatio admodum 
confirmatur cum eo, quod in prooemio haec disponendi ratio 
plane est perspicua, tum quod octoni illi prooemii vv. 3 — 10 
octonis perorationis 49—56 manifesto respondent, quandoqui- 
dem utrique Vertumnum a Tuscis Romam transmigrasse ibique 
ut semper sedem teneat optare ostendunt. 

Restat, ut quaeramus, num in media carminis parte ean- 
dem vel similem componendi rationem secutus sit poeta. Hoc 
quidem in propatulo est, binis versibus (21. 22 et 47. 48.) 
argumentum pronuntiari et absolvi, sed intra hos fines certam 
versuum collocationis normam perspici posse — quod demon- 
strare studet Luetjohannes 1. 1. p. 60 — nego; quid? quod 
talem disponendi aequabilitatem consilio evitasse mihi videtur 
poeta, ut dei naturam variam atque mutabilem illustraret, de 
qua re paulo infra uberius disputabo. Quare de huius partis 
compositione nihil aliud statuendum esse videtur, nisi narra- 
tionem illam, qua deum omnes induere posse formas demori- 
straturus est poeta prooemii et.perorationis finibus esse inclu- 
sam. Eandem vero vel similem membrorum aequabilitatem, 
quam in prooemio et peroratione inesse exposuimus, demon- 
strare non possumus. 

Videmus igitur carminis compositionem esse simplicissi- 
mam illam, quam eis carminibus, quibus causas aperire sibi 
proposuit Propertius propriam esse habendam diximus, deinde 
in singulis illis, quae plerumque in talibus carminibus distingui 
possunt partibus certam membrorum aequabilitatem non prorsus 
esse neglectam, sed neque in una quaque parte esse servatam 
neque in duabus illis, in quibus eam observavimus, esse talem, 
ut plane ^adem ratione utraque pars composita esse videatur. 
Quapropter Luetjohanni assentiendum non est, qui J. 1. pp. 
68 sq. quaternario versuum numero servato omnilus in car- 

minis partibus eandem compositionis valere aequabilitatem con- 
tendit. Qui quantum a vero aberraverit dilucide apparebit, 
si vv. 41—48, quos ut aequabilitatem illam membrorum effi- 
ceret, post v. 12 inseruit, suum locum tenere post v. 40 de- 
monstravero. Quae quoniam spectant ad singulorum versuum 
atque sententiarum inter se cohaerentiam, ad contemplandum 
sententiarUm nexum transeamus, quem hoc in carmine per- 
peram esse servatum Lachmann in ed. pr. indicavit. Vir enim 
ille doctissimus, qui in adn. ad V, 1, 1, quia plura huius libri 
carmina a poeta non sint elaborata, versus quoties rupto 
sententiarum filo non bene cohaereant, spatiis intermediis 
vacuis relictis se esse distincturum dicit, nostro in carmine 
signum illud decies ponit atque in adn. ad vv. 12 et 41 haec 
omnia male inter se cohaerere contendit. 

Jam in prooemio, ubi hoc signum invenimus post vv. 10 
et 18 de rupto sententiarum nexu omnino cogitari non posse 
ea, quae de huius elegiae partis consilio attulimus docent, ut 
verbum addere vix opus sit. Nam causara, quam ad confir- 
mandam suam sententiam aifert Lachm., non bene cohaerere 
haec omnia, quia v. 19 mendacia appellet, quae antea ut pro- 
babilia posuerit poeta, ad irritum jam esse redactam concedes, 
si hoc ipsum his versibus agere poetam, ut falsas dei nominis 
explicatiunes refutet, consideraveris. Quod ut efficiat utram- 
que, quam refutaturus est explicationem „seu" particula con- 
junctam proponit vv. 3—18, et v. 19 utramque esse falsam dicit. 

Mediam carminis partem, quam non sine aliqua arte esse 
compositam supra indicavimus, hac laude privavit Lachm., 
cum spatiis inter singula disticha vacuis septies relictis et adn. 
ad V. 41 versuum inter se cohaerentiam prorsus desiderari 
significaret. Hanc Lachmanni sententiam ita probat Luet- 
johann, ut 1. 1. p. 35, vv. 41 sqq. justo loco legi negat eosque 
post V. 12 transponi jubeat. Quare quaerendum est primum, 
num revera sententiarum nexus saepius in hac carminis parte 
sit interruptus, deinde num vv. 41 — 46 a loco, quem obtinent 
in libris mss. ita sint alieni, ut in aliam sedem eos transferri 
necesse sil. 

In recensenda totius loci indole atque praestantia praeter 
cetera tenendum mihi esse videtur, poetam illud, quod vv. 
21 et 22 universe pronuntiat: „naturam dei omnibus esse op- 
portunam figuris", nonnullis proferendis figuris, iii quas se 
vertere possit deus, esse illustraturum. Varia enim haec et 
mutabilis dei natura, quae „omnes" ultro formas induere po- 
test, nonne ita apertissime exprimitur, ut modo in hanc modo 
in illam easque diversissimas maximeque inter se contrarias 
formas eum se vertisse narretur? In enarrandis autem his 
formis quis singula exempla ut secundum logicas normas arcte 
inter se sint conjuncta postulabit? Quare assentior quidem 
Lachmanno pluribus huius partis locis arctam desiderari dis- 
tichorum inter se cohaerentiam censenti, sed ita non carminis 
rudis neque satis elaborati signum hoc esse mihi videtur, ut 
hoc ipsum a po6ta, quippe qui nonnullis exemplis illustraturus 
sit illud: in „omnes" deum verti formas, de industria esse 
quaesitum et summum artificium hac re cerni existimem. At- 
que id agere poetam, ut totius loci indole ac forma dei na- 
turam tam variam tamque mutabilem exprimat, facile con- 
cedes si inde a v. 23 usque ad v. 40 singula inter se compa- 
raveris disticha, quorum unumquodque alias, quas induere 
potest formas, exhibet, quae, quod videam, nisi eo, quod spec- 
tant ad illustrandam dei naturam arctius conjunctae non sunt. 
Jam libere comprobare, quam protuli sententiam, non dubi- 
tabis, si inter singulos distichorum versus eandem intercedere 
rationem perspexeris velut inter vv. 23 et 24, 27 et 28, 29 
et 30 etc, quibus contraria inter se componit poeta, atque 
inter vv. 37 et 38, 39 et 40, quibus ea afferuntur exempla, 
quae ne hac quidem rei contrariae ratione conjunguntur. Om- 
nium vero, quae attuli exemplorum luculentissimum mihi esse 
videntur vv. 26—28. Nam poeta cum vv. 25. 26. 28 singulis 
agricolae muneribus deum fungi posse enarret, v. 27, media 
in hac singularum agricolae formarum, quas induere possit 
deus, enumeratione, eum militis quoque formam esse tutatum 
dicit, nempe ut formis plane contrariis coUocatis significet, 
nuUam omnino cogitari posse figuram, quam statim induere 
non possit deus. Atque eadem ratione utitur Ovidius, qu} 

(Met. XIV, 650 sq.) ut eandem dei describat naturain, eum 
et hortulani et militis et piscatoris personam posse tueri du- 
obus deinceps versibus commemorat. 

Vides igitur primum sententiam, quam concepit Lach- 
mann de hac el. 2 parte esse falsam, deinde nihil agere Luet- 
johannem, qui in hac carminis parte, qua nulio fere consilio 
singulis distichis singularum formarum exempla a poeta de 
industria esse inclusa evicimus, aequabilem singulorum ver- 
suum coUocationem demonstrare studet. 

Jam progrediamur ad vv. 41-46, quos jam Schraderus 
loco, quo in codicibus leguntur removendos et post v. 18 collo- 
candos esse statuit. Sed ne hoc quidem loco optime cum 
ceteris cohaerere hos versus postquam Lachmann in ed. pr, 
adnotavit, Luetjohann 1. 1. p. 34 post v. 12 illos esse retra- 
hendos probare studuit. Intelligi enim non posse existimat, 
cur hic hortorum cultorum maximam sibi esse „famam" glo- 
rietur Vertumnus, quippe qui quid fama de se statuerit, jam 
vv. 11—20 exposuerit. Deinde cum ceteris huius generis dis- 
tichis (vv. 23 sqq.) documenta non addat, quaerit cur huic 
adjunxerit atque cur ea, de quibus jam vv. 11 sqq. verba 
fecerit? Quare cum vv. 13 sqq. de fama hominum sintscripti, 
ante hos suam sedem olim habuisse illos apparere. 

Jam vv. 41 sqq. si omnino alio loco olim positi erant, 
ne illi, quem iis assignat Luetjh. attribuamus, totius loci (vv. 
11—18) ratio et prima v. 41 verba: „quid ego adjiciam," 
quae notam praeteritionis formulam exhibent, impediunt. Nam 
poeta cum vv. 11 et 12 alteram nominis explicationem attu- 
lerit et versibus, qui sequuntur ad illustrandum illud, quod 
modo dixit, exempla fructuum in suum honorem praeceptorum 
proferat, hunc exemplorum numerum ita incipere non potuit, 
ut diceret: „nam quid ego adjiciam," quibus verbis uti non 
potuit, nisi ut exemplis jamjam allatis alia se addere, quam- 
quam addere ea supervacaneum esset, significaret. Quare si 
post V. 12, quo alteram nominis explicationem protulit, hac 
praeteritionis formula utitur poeta, novam eamque notam no- 
minis explicationem eum afferre necesse est. Sed vv. 41—48 
post V. 12 transpositis ut novam, cur Vertumnus sit appellatus 

non addere deum causam in propatulo est, ita Luetjoh. et his 
et 13 sqq. w. exempla fructuum in dei honorem praeceptorum 
enarrari existimat. Rectius igitur a Schradero vv. 41 sqq. 
post V. 18 esse transpositos apparet, quoniam hic nonnuUis 
jam exemplis allatis, ut alia adderet, praeteritionis formulam 
adhibere potuit poeta. Deinde vero maxime cavendum est, 
ne „famam" in v. 41 commemoratam, vv. 41 sqq. revocandos 
esse ad vv. 13 sqq , quibus quid „fama" de deo statuerit ex- 
ponatur, demonstrare Luetjohanni credamus. Aliam enim „fa- 
mam" in his, aliam in iUis versibus esse intelligendam totius 
carminis argumentum et composito clamant. Etenim, quod 
jam saepius monuimus, in prima carminis parte deus falsas, 
quae de nominis sui origine ferantur opiniones affert atque 
refutat. Ex alterius autem partis versibus illas hominum opi- 
niones ea de causa falsas esse apparet, quod nominis originem 
ad unam vel alteram earum, quae afferuntur causas esse re- 
ferendam illi arbitrantur, cum (cf. vv. 47 et 48) re vera prop- 
terea deus ' „ Vertumnus" sit appellatus, quia in „omnes" se 
possit vertere formas, quarum notissimam atque nobilissimam 
esse dei hortorum praeteritionis figura: „nam quid ego ad- 
jiciam" satis aperte sighiflcatur. „Fama" igitur, cum in v. 19 
„falsae hominum opiniones" sit intelligenda, in v. 41 idem 
valet ac „gloria, claritudo, claritas." Quibus expositis cum 
demonstratum sit alio loco alio consilio dei fructuum tutelam 
commemorari, pequitur primum w. 41 sqq. post v. 12 trans- 
poni non posse, deinde quoniam omnium, quibus uti potest 
formis deus, exhibent notissimam, ne omitti quidem potuisse 
a po^ta media hac in carminis parte, denique prioribus ver- 
sibus praeteritionis formula aptissime esse adjectos. Quae cum 
ita sint medium carmen non solum si totum spectamus, sed 
etiam a singnlij) partibus plane esse absolutum atque elabora- 
tum, quin etiam «umma arte compositum unusquisque concedet. 

Bestat ut extremam carminis partem, cujus sententiarum 
nexum po»t v. 56 esse interruptum suo signo Lachmann in- 
dicavit, eadem ac priores arte esse compositam demonstremus. 
Jam extremoH hos elegiae vv. 49 — 64 contineri duabus a ver- 

suum numero aequabilibus partibus, quarum unam efficiunt 
w. '^9— 56, alteram w. 67—64 supra exposuimus. Atque pri- 
ore parte, in qua unde vicus „Tuscus" sit appellatus explicat 
diBus, absoluta cum sex versibus explicationis suae finem se 
esse' facturum, sed noUe se eum, qui ad vadimonia currat 
morari dicentem illum fingit poeta, hoc ipso jocoso, ut mihi 
videtur, dicendi genere ad alteram perorationis partem, qua 
signi aSnSi artificis laudem est celebraturus, viam sibi aperit, 
ut de rupto sententiarum nexu cogitari non possit. Genere 
enim hoc dicendi satis jocoso totum carmen, in quo dei sta- 
tuam narrantem inducit, lepidam esse fictionem indicasse po6- 
tam contendere non dubito. Denique hac transitionis ratione 
praeclarum variandi et mutandi studium, quo semper in des- 
criptionibus uti poetam et nostri carminis media pars et ce- 
terorum librorum elegiae docent, cemi posse videtur. 

Quare quoniam unamquamque trium, quas distinximus, 
carminis partium suam eamque concinnam habere compo- 
sitionem, deinde singulos harum partium versus perbene inter 
se esse conjunctos videmns, ab omnibus me impetraturum esse 
arbitror, ut contendenti mihi, c. V, 2 plane esse perfectum 
' atque elaboratum assentiantur. Quoniam porro supra docu- 
imus, primum in altera c. V, 1 parte, quam integram esse 
habendam elegiam statuimus, componenda certam secutum esse 
Propertium rationem, deinde el. V, 6 suam habere composi- 
tionem, Luetjohannis rejecta sunt commenta, qui ut idem de- 
monstraret, el. V, 1, 1—150 intria, el. V, 6 in duo discerpsit 
carmina, singularum elegiarum versus transposuit, nonnuUos 
versus excidisse sibi persuasit. Immo cum Krahnerus in el. 
V, 1, 1—70, nos in el. V, 2 accuratius, universe in ell. V, 
1, 71—150. V, 4. V, 6 de rupto sententiarum nexu cogitari 
omnino non posse demonstraverimus, cum idem et in ceteris 
„Romanis" et in reliquis — quarum e numero nonnuUae velut 
V, 11 inter optimas Propertii elegias ab omnibus referuntur 
w. dd. 1) — libri V elegias perpaucis fortasse locis exceptis 



^) cf. Hnbner: in commentat. philoL in honor. Momms. gcr. 

doceri posse ex carminum, quae modo commemoravimus, con- 
dicione jure coUigere possimus, hac ex parte libri V carmina 
esse rudia nec perpolita non concedemus, quamvis tale vitium 
inesse in ell. V, 1. 2. 4. 6. 9. 10 cogitari posse non negemus, 
quia ne ad finem perduceret consilium, quod in illis perse- 
quitur poeta, morte eum esse impeditum demonstravimus. 

Hac autem ipsa de causa quoniam quin extremis vitae 
annis i. e. post omnes priorum librorum elegias haec libri V 
carmina a Propertio sint composita dubium jam non est, quod 
protulerunt cum Lachmann 1. 1. tum Hertzberg i) atque Heim- 
reich 2), ipsam libri V carminum elocutionem esse rudem nec 
dignam aurea poesis Romanae aetate, omni caret probabilitate. 
Nam quo, quaeso, modo fieri potuit, ut poeta , posteriore po- 
tissimum vitae tempore relicto subito suae aetatis loquendi 
genere rudiore quadam et a latinitate quodammodo siliena 
uteretur elocutione? Sed haec, quamprotuli vv. dd. sententia 
non nisi ipsa Propertii elocutione accuratius excussa ea ra- 
tione, quam nuper ingressus est Kuttnerus^) dijudicari non 
potest. Nam cum difficillimum nimisque saepe obscurum esse 
Propertium neminem in • illius carminibus versatum fugere 
possit, cum multorum verborum mira proprietate, non pau- 
corum substantivorum inaudita metonymia, particularum no- 
tissimarum usu peculiari admodum gaudere illum inter omnes 
constet, cum non adeo multum in genus ejus loquendi sit 
inquisitum, huius poetae elocutionem quam maxime requi- 
rere observationem similiumque coUocationem, non est quod 
moneam. Atque documento nobis esse potest quaestio illa, 
quam instituit Kuttnerus, Propertium quamquam multa habeat 
propria et mirabilia et primo quidem obtutu satis obscura, 
tamen in genere dicendi adeo sibi constare, ut similium locu- 
tionum coUectione et comparatione difflcillima saepe plana 
fiant et perspicua. 



*) in comment. ad V, 10, 1 et 2. 
' 2) symbol. philoL B. pp. 673 sqq. 
3) De Propertii elocutione quaestt. Hal. 1878. 

J4m vero perlustratis omnibus libri V elegiis eo modo, 
quo Krahner el. 1,1 — 70, Huebner el. 11, nos el. 2 excussimus, 
et indagata Propertii elocutione ea, qua usus est Kuttner 
ratione, si qua restant graviora, quam ut humana ope possint 
sanari, cur Propertio potius talia ascribamus, cur non librorum 
mss. miserrimae condicioni illa deberi putemus, qui quam 
saepe prorsus destituant interpretem dici vix potest. Nonne 
permulti quatuor priorum librorum loci — ut unum afferam 
exemplum, inspicias, quaeso, elegias, quae positae sunt in 
conflnio librorum II et III — tam miserabilia auxilia in hoc 
po^ta recensendo nos habere clamant, ut nisi novis et inex- 
spectatis nixos adjumentis, illos nos esse sanaturos sperare 
non possimus? Horum autem librorum elegiae cum ne suspi- 
cionem quidem nobis moveant, non esse elaboratas eas nec 
perpolitas a poeta, cur de libri V elegiis imprimis de iis, 
quibus causas aperit Propertius, hoc ipsum statuendum esse 
credamus, quorum ultro unam vel alteram plane esse absolutam 
atque excultam jam est demonstratum. 

Quae cum ita sint ab hoc formae genere, quod verborum 
et sententiarum conformatione cernitur, ullum intercedere 
discrimen inter quatuor priorum librorum elegias etlibri Vnego. 

Denique ut summam omnium, quas institui quaestionum 
breviter comprehendam , utrumque discrimen, quodintercedit 
inter singulos Propertii elegiarum libros, cujus alterum ar- 
gumentis, alterumartemetricacernitur, ipsa poesi Propertiana 
nititur, cujus naturam ferre demonstravimus, ut qua ratione 
posteriores libri (IV. V.) praestent versuum arte prioribus, 
eadem in 1, IV apparerent, in l V unice valerent argumenta 
graviora atque austeriora. Jam vero cum ell. V, 3. 5. 7. 8. 
11. extremis aut amoris aut vitae temporibus sint ascribendae, 
cum ejusdem libri ell. 1,1 — 70. 1,71 — 150. 2. 4. 6. 9. 10 
post omnes quatuor priorum libroruin elegias esse conditas 
ipsa poesis Propertianae natura doceat atque temporum ves- 
tigia et ab Eschenburgio et a me ipso prolata comprobent, 
cum denique libri V carmina eadem ac priorum librorum 
elegias arte esse composita sit demonstratum, carmina ju- 

venilia i) quod placuit vv. dd. in hoc extremo elegiaruin Pro- 
pertii libro non inesse liquet. 

Deinde vero haec ipsa, quae et de poesis Propertianae 
ratione et libri V carminum natura atque indole exposuimus, 
documento sunt, quam perversa sit eorum sententia, qui libri 
Velegias aPropertio esse abjudicandascensent^). IUud enim 
ipsum, quod talia tantum discrimina statuenda esse inter 
extremum et priores Jibros docuimus, quae enata sunt ex 
ipsa poesis natura, libri V elegias Properlio adjudicat. 



*) cf. Lachmannum, Hertzbergiimi 1. 1. Luc. MliUeri praef. p. XIII. 
W. S. Teuffel: rom. Liteiaturgesch. 3. Aufl. 1875. § 426, n. 3: ^Zugleich 
enthalt es (sc. B. V.) wohl jugendliche Versuche aus dem Nachlasse des 
Dichters." 

*) cf. Carutti, Heimreich L L 

VITA. 



Natus sum, Robert Scharf, Muehlbergae oppidulo in 
Saxonia Borussorum provincia ad Albim fluvium sito a. d. 
XII Cal. Mai. MDCCCLVI patre FranzisoRoberto, matre 
Amalia e gente Blaettermann, quos adhuc in vivis esse 
valde gaudeo. Fidem confiteor evangelicam. Primis literarum 
elementis domi imbutus postquam gymnasium Torgovense per 
quinquies sex menses inde a quinta, usque ad tertiam frequen- 
tavi classem, cum summa magistratus Muehlbergensis bene- 
volentia inter eos scholae Portensis alumnos, qui publice 
aluntur, locus mihi esset assignatus, inde ab anno h. s. LXX 
usque ad LXXVI omnes huius scholae ordines percurri. Vere 
anni LXXVI maturitatis testimonium adeptus philoiogicis 
studiis me daturus academiae Halensis civibus ascriptus sum 
fasces tenente viro doctissimo Keil. Halis autem per sep- 
tem semestria in philologiae et philosophiae studia ita incubui 
ut audirem viros ill: Dittenberger, Droyssen, Erd- 
mann, Haym, Hiller, Keil, Koestlin, Kramer, 
Krohn, Pott, Suchier, Ulrici, Zacher IL Seminario 
paedagogico per unum, proseminario philologico per duo se- 
iiiestria interfui; praeterea seminarii philologici regii, cujus 
exercitationes moderabantur professores doctt. Keil, Hiller, 
Dittenberger, per duo semestria fui sodalis ordinarius. 
Omnibus quos nominavi viris optime de me meritis, imprimis 
Henrico Keil, viro illustrissimo, quiprae ceteris studiorum 
meorum fuit moderator atque adiutor, hoc loco gratias ago 
quam maximas. 

